Showing results for tags 'GARTH ENNIS'. - GreekComics\nΗ ομάδα που ετοίμασε την τηλεοπτική διασκευή του Preacher, γλυκάθηκε και ετοιμάζει και το The Boys των Garth Ennis & Darick Robertson. Το The Boys είχε ξεκινήσει αρχικά υπό την στέγη της Wildstorm, πριν μετακομίσει στην Dynamite, όπου και ολοκληρώθηκε μετά από 72 τεύχη. Η σειρά ετοιμάζεται από τους Seth Rogen, και Evan Goldberg, οι οποίοι εκτός από εκτελεστικοί παραγωγοί, έχουν αναλάβει και την σκηνοθεσία του πιλότου, ο Eric Kripke του Supernatural θα αναλάβει showrunner της σειράς και θα συνεισφέρει σεναριακά, οι Ennis & Robertson θα είναι επίσης εκτελεστικοί παραγωγοί παρέα με τους Neal Moritz, Pavun Shetty, Ori Marmur, James Weaver, Ken Levin και Jason Netter. Από εκτελεστικούς δηλαδή να φαν και οι κότες. Πηγή. [imdb=tt1190634]\nPREACHER: Η ΑΡΧΗ\nΤιμή Καταλόγου: 13,50 € Το Preacher είναι μια αμερικάνικη σειρά κόμικς που αγαπήθηκε από πολλούς, αλλά κατακρίθηκε επίσης από άλλους τόσους, εξαιτίας του βλάσφημου περιεχομένου της και της υπερβολικά θετικής προσέγγισής της σχετικά με το θέμα της οπλοκατοχής. Δημιουργοί είναι ο Garth Ennis στο σενάριο και ο πρόσφατα αδικοχαμένος Steve Dillon, στο σχέδιο. Οι δυο τους είχαν συνεργαστεί και παλιότερα σε άλλες δουλειές, όπως το Hellblazer. Μέσα στο διάστημα 1995-2000 κυκλοφόρησαν από την Vertigo συνολικά 66 τεύχη, 5 σπέσιαλ και μία μίνι-σειρά 4 τευχών. Έναν χρόνο, περίπου, μετά από την πρεμιέρα της μεταφοράς του κόμικ στις οθόνες μας (ήδη διανύουμε τον 2ο κύκλο της τηλεοπτικής σειράς), η Anubis αποφασίζει να κυκλοφορήσει στη γλώσσα μας τα 4 πρώτα τεύχη του Preacher συγκεντρωμένα σε έναν τόμο, με γενικό τίτλο Preacher: Η Αρχή. Το υλικό που απαρτίζει τον τόμο αποτελεί ουσιαστικά τον πρόλογο της ιστορίας του Τζέσι Κάστερ, ενός πρώην τυχοδιώκτη και νυν ιεροκύρηκα μιας μικρής κωμόπολης, του οποίου η πίστη δοκιμάζεται. Όταν όμως αναπάντεχα μπει στο σώμα του μια περίεργη οντότητα που του προσδίδει υπερφυσικές δυνάμεις, όλα αλλάζουν...Θα ξεκινήσει μια αναζήτηση για να βρει τον ίδιο το Θεό, έχοντας παρέα στο πλάι του την Τούλιπ, μια πρώην του που είναι άσσος στα όπλα και τον Κάσιντι, έναν υπεραιωνόβιο αλκοολικό βρυκόλακα! Η έκδοση είναι αρκετά καλή, στο ίδιο περίπου στυλ που είχε βγει παλιότερα και το Fables, με καλαίσθητο γυαλιστερό εξώφυλλο και ικανοποιητικό δέσιμο. Ας ελπίσουμε όμως - σε αντίθεση με το Fables - η Anubis να μη σταματήσει και εδώ μόνο σε αυτόν τον πρώτο τόμο, αλλά να συνεχίσει σύντομα και με τα επόμενα της σειράς. Παρακάτω η πρώτη σελίδα με την οποία αρχίζει το Preacher, έτσι για να πάρετε μια μικρή γεύση. Παρουσίαση της ξενόγλωσσης έκδοσης Παρουσίαση της τηλεοπτικής σειράς\nΑκόμη θυμάμαι τη διαφήμιση. Ιερωμένος πρωταγωνιστής σε ένα κόμικ. Ιδέα που γύριζε στο κεφάλι μου συχνά. Σχεδόν παρακαλούσα να μου το κρατήσουν στη Σπηλιά των Κόμικς. Δεν ήμουν όμως από την εκλεκτή φατρία. Δεν ξόδευα αρκετά. Πέρασαν δυο χρόνια για να έχω το προνόμιο να μου κρατάνε περιοδικά. Και πως βρέθηκε στα χέρια μου; Ένας τύπος, Γιάννης νομίζω, κρατούσε το μαγαζί για κάποιες μέρες και μου έφερε ένα αντίτυπο από την αποθήκη. Συμπαθέστατος άνθρωπος. Και τι είναι αυτό το κόμικ; Είναι ό, τι πιο ανατρεπτικό, υβριστικό και βίαιο μπορούσατε να διαβάσετε εκείνη την εποχή από έναν μεγάλο εκδοτικό οίκο. Οι δημιουργοί είναι οι Garth Ennis και Steve Dillon, σχετικά μεγάλα ονόματα της βρετανικής σκηνής, που κάνουν το άλμα και βρίσκονται στις Ηνωμένες Πολιτείες. Γίνονται γνωστοί στον τίτλο του Hellblazer, τον μάγο αντιήρωα της Vertigo Comics. Θυγατρική εταιρία της DC Comics, που αυτοχαρακτηρίστηκε το Κανάλι HBO των Κόμικς. Εκεί τους δίνεται η ευκαιρία να κάνουν τον δικό τους τίτλο. Και εμφανίζεται στα περίπτερα το PREACHER το 1995. Πρωταγωνιστής ένας παπάς, που βρίσκεται σε αυτήν τη θέση χωρίς τη θέλησή του. Η καταπιεστική, βίαιη, αμοραλιστική, και αμφιβόλου ποιότητας οικογένειά του τον ωθεί στην εκκλησία. Ασκεί το λειτούργημά του σε ένα χωριό που σχεδόν τον αηδιάζει από τις εξομολογήσεις του ποιμνίου του. Όλη αυτή η καταπίεση τον ωθεί να «δραπετεύσει» από αυτήν την ζωή και καταλήγει μαζί με την τυχοδιωκτική παρέα μιας 25άρας δολοφόνου κατά παραγγελία και ενός ιρλανδού μπεκρή βρικόλακα. Κάποια στιγμή ένα ανίερο πλάσμα, καρπός ενός αγγέλου και ενός δαίμονα, μπαίνει μέσα του και αποκτά την ικανότητα να επιβάλλεται στον κόσμο με το λόγο του. Η νέα του αυτή δύναμη είναι ένας καρπός που πολλοί τον επιθυμούν. Εκκλησιαστικά μιλιταριστικά παρακλάδια τον κυνηγούν, το γεμάτο ανεύθυνες κινήσεις παρελθόν του βρικόλακα τους βάζει σε μπελάδες, το ερωτικό τρίγωνο των πρωταγωνιστών καταστρέφει τις σχέσεις τους, πάντα όμως γεμάτο μαύρο χιούμορ. Δύσκολο να γελάς με τις ατυχίες των πρωταγωνιστών. Το καταφέρνουν στο ακέραιο. Υπάρχουν όμως στιγμές που ξεφεύγει. Το μίσος του συγγραφέα για την εκκλησία είναι έκδηλο και δε χάνει ευκαιρία να μειώνει τα πάντα. Βεβηλώνει σύμβολα και θεσμούς θέλοντας να δείξει την υποκρισία και τα εγκλήματα που γίνονται στο όνομα της Εκκλησίας. Περνάει τα όρια συνέχεια και αμφιβάλλω αν αποδεχτείτε τις μισές σκέψεις του. Το άλλο αρνητικό στοιχείο που προσωπικά με έφερε στα όρια είναι οι ιδέες του για την οπλοκατοχή. Θα δείτε ανήλικα παιδιά να μαθαίνουν σκοποβολή, να γίνονται διάλογοι για τη σημασία της οπλοκατοχής στην Αμερική. Θεωρώ ότι η παράδοση που ήθελε τους τυχοδιώκτες της Άγριας Δύσης να είναι αρματωμένοι δεν έχει καμιά θέση στην εποχή μας. Η αυτοδικία με όπλα εν καιρώ ειρήνης είναι ένα έγκλημα ακόμη πιο μεγάλο από την ύβρη στα Θεία. «Αυτός ο ιρλανδός μας καταλαβαίνει, νοιώθει τη σημασία του να κρατάμε όπλα» δήλωσαν διάφοροι αρθρογράφοι σχολιάζοντας τον τίτλο. Ο συγγραφέας χαρακτηρίστηκε σαν ο Ταραντίνο των κόμικς. Ίσως το αξίζει κιόλας. Ο ίδιος ο Ταραντίνο είναι λάτρης των κόμικς. Αν ψάξετε στο ίντερνετ μπορείτε να βρείτε το κόμικ του «Από το σούρουπο ως την αυγή». Ναι ήταν κόμικ πριν γίνει ταινία. Ο σκιτσογράφος Steve Dillon είναι μινιμαλιστικός, αφαιρετικός σύμφωνα με τα πρότυπα της εποχής. Καταφέρνει όμως να γίνει τόσο εκφραστικός και πρωτότυπος που προσωπικά τον θεωρώ τον ορισμό ενός αξιοπρεπούς σκιτσογράφου. Μελανώνει το σκίτσο του ο ίδιος, αφήνοντας αέρα για το χρώμα. Αν προσέξετε τις σελίδες θα δείτε ότι το μάτι οδηγείται στα μπαλονάκια τόσο εύκολα, χωρίς να παιδεύεσαι να τα βρεις στις σελίδες. Ένας κανόνας που συχνά δεν τηρείται από δημιουργούς. Σπάνια κάτι τέτοιο γίνεται κατανοητό από έλληνες σκιτσογράφους. Το 5χρονο αυτό κόμικ οι δημιουργοί το φχαριστήθηκαν. Η αγάπη τους για τη δουλειά τους φαινόταν σε κάθε τεύχος, ακόμη και σε εποχές κοιλιάς. ΟΙ πωλήσεις σταθερές και ανοδικές, βοήθησαν σε πολλές επανεκτυπώσεις των Paperback. Στις μέρες μας γίνεται προσπάθεια να συλλέξουν το κόμικ σε τόμους Hardcover των 12-15 τευχών. Η σειρά ολοκληρώθηκε σε 66 τεύχη και μερικά limited series και one shot. Σαν δοκιμή για να δείτε αν σας ταιριάζει θα πρότεινα τα one shot “The Story of You-know-who”, “Cassidy – Blood and Wiskey”, και το Limited series “Saint of Killers”. Αν νοιώστε άνετα ασχοληθείτε με τον κύριο τίτλο. Ίσως τα επτά πρώτα τεύχη σας απογοητεύσουν, αλλά ειδικά τα #8-27 είναι μάλλον τα καλύτερα. Ο Ennis μας παρουσίασε και άλλους τίτλους άλλοτε αριστουργήματα, άλλοτε μετριότητες στην καλύτερη των περιπτώσεων. “Pride and Joy”, “Punisher”, “The Boys” κινούνται στο ίδιο μοτίβο βίας, άλλοτε με χιούμορ και άλλοτε καταδικάζοντάς το. Ο Dillon αν και συνεργάστηκε με τον Ennis ξανά, δούλεψε αρκετά και σαν ντουέτο με τον Daniel Way, δίνοντας ένα ομολογουμένως αξιοπρεπέστατο Wolverine – Origins, ακόμη και αν ήταν ο βιασμός του παρελθόντος του Wolverine. Καθώς και το Limited series Nighthawk, μια πιο MARVELική αντιμετώπιση του μύθου BATMAN-JOKER. O Νίκος της Σπηλιάς μου διηγήθηκε τη συνάντησή του με τον Garth Ennis σε κάποιο ταξίδι του και την τηλεφωνική επαφή που κράτησαν. Είχαν μια ιδέα να τον καλέσουν στην Ελλάδα, που δυστυχώς δεν έγινε ποτέ. Ας ελπίσουμε για το μέλλον. Αφιερωμα στο GC για τον Garth Ennis Ακομα απο τον Garth Ennis : The Pro Judge Dredd Αγνωστος Εκδικητης Fury Chronicles Of Wormwood HELLBLAZER (#078-#083) : RAKE AT THE GATES OF HELL ADVENTURES IN THE RIFLE BRIGADE Απο τον Steve Dillon : JUDGE DREDD\n" I've said it before, and I'll say it again : no one in comics does World War II better than Garth Ennis..." ComicsWaitingRoom.com Συμφωνώντας απόλυτα με την παραπάνω δήλωση, σας παρουσιάζω το Battlefiels, το έργο του τεράστιου Garth Ennis για τον πόλεμο και την ανθρώπινη θυσία. 8 ιστορίες για την αποξένωση, την αυτοθυσία, τα τραγικά αποτελέσματα και τις αντιφάσεις του πολέμου. 8 ιστορίες, 8 ανθρώπινα δράματα που απεικονίζουν την φρίκη και την ματαιότητα του πολέμου. 1. Night Witches : Οι ιστορίες των πρώτων Ρωσίδων πιλότων αεροσκαφών, η αντιμετώπιση τους από τους άνδρες συναδέλφους τους και οι υψηλές επιδόσεις τους παρά το απαρχαιωμένο υλικό που τους είχε παραχωρηθεί. Ο σχεδιαστής Russ Braun (The Boys, Fables) κάνει πολύ καλή δουλειά, ειδικά στην απόδοση των αερομαχιών. 2. Dear Billy : Η ιστορία μιας νοσοκόμας η οποία, χάνοντας τον αγαπημένο της από τους Ιάπωνες, προβαίνει σε αποτρόπαιες πράξεις. Εδώ σχεδιαστής είναι ο Peter Snejbjerg ( Starman, Books of Magic, BPRD ) μας δίνει το πιο αδύναμο σχεδιαστικά τεύχος με ορισμένοι χαρακτήρες να πλησιάζουν στα όρια της σχεδιαστικής καρικατούρας. 3. Tankies : Ένα βρεταννικό πλήρωμα άρματος μάχης μετά την απόβαση στη Νορμανδία και η προσπάθεια επιβίωσης τους από τα ανώτερα τεχνολογικά γερμανικά άρματα. Κοινωνικό σχόλιο στις διαφορές των μελών του πληρώματος λόγω της διαφορετικής τους καταγωγής. Σχεδιαστής ο πολύς Carlos Ezquerra (Judge Dredd, Strontium Dog, Just A Pilgrim) ο οποίος σχεδιάζει καταπληκτικά τα άρματα μάχης και τους χαρακτήρες με τον γνωστό του "βρώμικο" τρόπο. 4. Happy Valley : Οι προσπάθειες του Αυστραλιανού πληρώματος ενός βομβαρδιστικού αεροπλάνου με έδρα την Αγγλία να ολοκληρώσει τις λίγες αποστολές που του απομένουν για να επιστρέψει στην πατρίδα του. Ο P.J. Holden (2000AD) κάνει καλή δουλειά, χωρίς εξάρσεις και κάτι ιδιαίτερο. 5. The Firefly and his Majesty : Η συνέχεια του Tankies και το πλήρωμα κυνηγάει ένα ανίκητο King Tiger. Σχεδιαστής για δεύτερη φορά ο Carlos Ezquerra. 6. Motherland : Συνέχεια του Night Witches και μετάθεση της πρωταγωνίστριας Ρωσίδας αεροπόρου σε μονάδα που χρησιμοποιεί πιο σύγχρονα αεροπλάνα. Σχεδιαστής πάλι ο Russ Braun. 7. The Green Fields Beyond : Ολοκλήρωση της ιστορίας που ξεκίνησε με το Tankies και τελειώνει στον πόλεμο της Κορέας. Και εδώ Carlos Ezquerra. 8. The Fall & Rise of Anna Kharkova : Ολοκλήρωση της ιστορίας που ξεκίνησε με το Night Witches. Russ Braun και πάλι. Για τον Garth Ennis δεν χρειάζεται να πούμε πολλά. The Punisher, Hellblazer, Judge Dredd, The Boys, Preacher, Red Team και πάρα πολλά άλλα. Από τους αγαπημένους μου δημιουργούς και όλοι πρέπει να διαβάσουν κάτι από την τεράστια βιβλιογραφία του. Η κάθε ιστορία του Battlefields κυκλοφορούσε αρχικά σε τρία τεύχη, ακολούθως έβγαινε σε trade paperback και στη συνέχεια κυκλοφόρησαν τα Complete Battlefields ( περιέχουν τρεις ιστορίες τα 2 πρώτα, 2 ιστορίες το τελευταίο), πρώτα σε hardcovers και τώρα ολοκληρώνεται η κυκλοφορία τους σε trade paperbacks. Ωραίες ιστορίες, συγκινητικά δοσμένες. Με κράτησαν και δέθηκα με τους πρωταγωνιστές. Ο Ennis έχει πένα και φαίνεται εύκολα. Μπορεί να μην είναι τα τεύχη που θα σας αλλάξουν τον κόσμο, αλλά θα περάσετε καλά, θα σκεφτείτε και θα συγκινηθείτε. Ένα 8/10 από εμένα. Ακολουθούν τα εξώφυλλα των αρχικών τόμων και μία ενδεικτική σελίδα αντίστοιχα.\nΟ Frank Castle «κανονίζει» το κύκλωμα των εμπόρων λευκής σαρκός [Βασιλείου - Αρώνης Μάνος, smassingculture.gr, 06/11/2018]\nΜάνος Βασιλείου - Αρώνης posted a topic in ΑΡΘΡΟΓΡΑΦΙΑ εκτός GC\nΠαραθέτω παρακάτω κείμενό μου - κριτική στο comic για το Smassing Culture: Ο Frank Castle «κανονίζει» το κύκλωμα των εμπόρων λευκής σαρκός Οι Marvel σειρές του Netflix αποτελούν ό,τι καλύτερο έχει να επιδείξει το superhero είδος τηλεοπτικών σειρών (με εξαίρεση το φανταστικό Legion). Στον απόηχο του ντόρου που έχει κάνει αυτό τον καιρό η 3η σεζόν του Daredevil, οι εκδόσεις Οξύ επέλεξαν να γυρίσουν λίγο πίσω το χρόνο και να ξανασυστήσουν στο ελληνικό κοινό έναν παλιό γνώριμο, τον Punisher, έναν anti-hero που εντυπωσιάζει με τον ηθικό του κώδικα, είτε τον συμπαθεί, είτε τον αντιπαθεί κανείς. Τον Punisher (τηλεοπτικά) τον είχαμε δει παλιότερα στη 2η σεζόν του Daredevil, αλλά και πιο πρόσφατα στη δικιά του solo σειρά, η οποία γρήγορα κέρδισε τις εντυπώσεις. Το comic, το οποίο επιλέγουν να μεταφράσουν στα ελληνικά οι εκδόσεις Οξύ ονομάζεται «Δουλέμποροι» και αποτελεί μέρος του πολύ δυνατού run του Garth Ennis, του σεναριογράφου του θρυλικού Preacher, αλλά και άλλων πολύ αξιόλογων comics, όπως τα The Boysκαι του Ghost Rider (απ’ τον κόσμο της Marvel).Συγκεκριμένα, ο τόμος «Δουλέμποροι» εμπεριέχει μία ολοκληρωμένη ιστορία, η οποία εκτυλίσσεται στα τεύχη 25-30 εκείνης της περιόδου του ήρωα της Marvel, η οποία μέτρησε συνολικά 60 τεύχη και έχει σημαδέψει την πορεία του χαρακτήρα. Πιο συγκεκριμένα το comic προέρχεται από μια περίοδο όπου ο Garth Ennis είχε ασχοληθεί συστηματικά με τον ήρωα της Marvel για 8 ολόκληρα χρόνια. Είχε ξεκινήσει το 2000δημιουργώντας τον τίτλο «Marvel Knights: The Punisher», τον οποίο διαδέχτηκαν άλλοι τίτλοι όλα τα επόμενα χρόνια μέχρι και το 2008. Η σειρά απ’ την οποία προέρχεται το συγκεκριμένο comic είναι η «Punisher MAX», η οποία εκδιδόταν απ’ το 2004 έως το 2008. Μέσω αυτής ο Ennis αναδιαμόρφωσε τον Frank Castle δίνοντας πολλά νέα στοιχεία στον σκληροτράχηλο ήρωα, τα οποία τον χαρακτηρίζουν μέχρι και σήμερα. Ο Punisher είναι μια ιδιαίτερη περίπτωση anti-hero. Ο Frank Castle έχοντας χάσει την οικογένειά του αποφασίζει να αντιμετωπίσει το άδικο αποτελεσματικότερα απ’ την αστυνομία και τους «νομοταγείς» superheroes. Βασισμένος στον προσωπικό του ηθικό κώδικα επιλέγει να πολεμήσει τη φωτιά με φωτιά και να αντιμετωπίσει με τον πιο σκληρό τρόπο την εγκληματικότητα. Έτσι, στο ηθικό δίλημμα που έχει ταλανίσει κατά καιρούς κάθε αξιοπρόσεκτο superhero, το οποίο είναι αν θα θέσει σαν όριο στη δράση του την αφαίρεση της ζωής του αντιπάλου τους, ο Castle απαντά αρνητικά. Ο Punisher προτίθεται να τιμωρήσει με τον πιο σκληρό τρόπο το έγκλημα. Φυσικά, αυτή η απόφαση του Castle είναι τουλάχιστον αμφιλεγόμενη, τόσο στον πραγματικό κόσμο, όσο και στον φανταστικό κόσμο των superheroes. Δεν είναι τυχαίο ότι το ερώτημα αν οιsuperheroes μπορούν να σκοτώνουν έχει αποτελέσει τη βάση ιστοριών, ορισμένες απ’ τις οποίες θεωρούνται απ’ τα αριστουργήματα των comics, όπως το Injustice: Gods among us, στο οποίο ο Superman εγκαθιστά τη δικιά του τάξη πραγμάτων, στην οποία απειλεί τους εχθρούς του ακόμα και με θάνατο. Αντίστοιχα διλήμματα έχουν προβληματίσει κατά καιρούς και άλλους superheroesπρώτης γραμμής, όπως ο Batman, ο Arrow και ο Daredevil. Βέβαια υπάρχουν απ’ την άλλη και anti-heroes όπως ο Deadpool, αλλά και οι Kick-Ass και Hit Girl, οι οποίοι χρησιμοποιούν σκληρή βία στις περιπέτειές τους και γι’ αυτό τα comics τους απευθύνονται κυρίως στο ενήλικο κοινό. Ποιος μπορεί να ξεχάσει την αδιανόητη βία με την οποία ο Deadpool είχε εξαφανίσει ολόκληρο το Marvel Universe; Οι «Δουλέμποροι» είναι μια χαρακτηριστική ιστορία ενήλικου comic. Είναι χαρακτηριστική του brandname «Max Comics», το οποίο συνοδεύει τον τίτλο και δόθηκε απ’ τους δημιουργούς για να τονίσει τη διαφορά σε σχέση με τη συνηθισμένη λογική των Marvel Comics. Με τα «Max Comics» η Marvel ήθελε να εγκαινιάσει μια ενήλικη comic σειρά με πολύ περισσότερη βία, αλλά και πιο κοινωνική θεματολογία. Ήταν μια αντίστοιχη προσπάθεια με εκείνη της DC που είχε ιδρύσει τα comics Vertigo, η οποία (πριν αυτονομηθεί) ήδη μας είχε χαρίσει φοβερές στιγμές, όπως το Preacher και το Transmetropolitan. Το συγκεκριμένο comic αφορά ειδικότερα μια δραματική ιστορία εμπνευσμένη απ’ την πιο σκληρή πραγματικότητα του εγκληματικού κόσμου, απ’ το εμπόριο λευκής σαρκός. Θύματα της ιστορίας είναι νεαρές αλλοδαπές, προερχόμενες απ’ την Ευρώπη, τις οποίες δουλέμποροι τις εξαπατούν υποσχόμενοι ένα καλύτερο μέλλον στην Αμερική, στην οποία με το που φτάνουν τις παγιδεύουν σε σπίτια και τις αναγκάζουν με τις πιο βάναυσες μεθόδους να εκπορνευτούν. Οι εγκληματίες που διευθύνουν το συγκεκριμένο κύκλωμα έχουν επιρροή στα υψηλά κλιμάκια της αστυνομίας, η οποία την ίδια περίοδο ξεκινά να καταδιώκει τον Punisher σκηνοθετώντας δήθεν επιθέσεις του σε αστυνομικούς, προκειμένου να προστατευτούν οι μαφιόζοι. Πρόκειται για μια πολύ σκοτεινή υπόθεση, η οποία γίνεται ακόμα πιο θλιβερή αν σκεφτεί κανείς ότι όλα αυτά που συμβαίνουν στο comic λίγο μόνο απέχουν απ’ την πραγματικότητα του εγκληματικού κόσμου. Σε αυτό το σημείο είναι αναγκαίο να σημειωθεί, ότι το χαρακτήρα της ενήλικης θεματολογίας ακολουθούν τόσο οι βίαιες σκηνές, όσο και η σκληρή γλώσσα του comic. Εδώ πάντα δημιουργείται ο κίνδυνος για τον μεταφραστή, ο οποίος καλείται να μεταφράσει στα ελληνικά την αμερικάνικη αργκό και αν δεν βρει τον κατάλληλο τρόπο να το κάνει κινδυνεύει πάντα να δημιουργήσει ένα παιδιάστικο αποτέλεσμα. Γνωρίζοντας, προφανώς αυτούς του κινδύνους ο Σάββας Αργυρού μας προσφέρει μια εξαιρετική απόδοση του ύφους του πρωτότυπου κειμένου, η οποία είναι εμφανώς δουλεμένη και προσεγμένη, όπως μας έχουν συνηθίσει με τα comics τους οι εκδόσεις Οξύ (και που δυστυχώς δεν είναι πάντα δεδομένο για ελληνικές μεταφράσεις comics, αφού όλοι έχουμε συναντήσει το φαινόμενο να μην δίνεται η απαραίτητη επιμέλεια και σημασία στο κείμενο ορισμένων comics από άλλους εκδοτικούς οίκους). Επιστρέφοντας στο σχολιασμό του σεναρίου, αξίζει να παρατηρήσουμε ότι το σκηνικό που στήνει ο Garth Ennis είναι ιδανικό για να δοκιμαστούν και να νομιμοποιηθούν κοινωνικά οι αμφιλεγόμενες μέθοδοι που χρησιμοποιεί ο Punisher. Σίγουρα κανένας δεν θα κλάψει για τους αιμοσταγείς δουλέμπορους και αυτό δίνει το πλεονέκτημα στον Punisher να χρησιμοποιήσει κάθε μέσο, όσο βάρβαρο κι αν είναι, προκειμένου να εξοντώσει την συμμορία τους και να προστατέψει τα θύματά τους. Ο Garth Ennis χειρίζεται εξαιρετικά την ιστορία του, βυθίζοντάς μας στον σκοτεινό κόσμο της εγκληματικότητας, της διαπλοκής της αστυνομίας, αλλά και στην αιματηρή πορεία εκδίκησης του Frank Castle. Ο Ennis, ο οποίος έχει μακρά θητεία στα comics με ενήλικη και κοινωνική θεματολογία, μας διηγείται μια σκληρή ιστορία, βυθισμένη στο σκοτάδι των πιο βάρβαρων ενστίκτων της ανθρωπότητας, η οποία μάλιστα είναι απ’ τις κλασσικότερες ιστορίες του Punisher. Βέβαια, αξίζει ένας περαιτέρω προβληματισμός στο συγκεκριμένο comic. Αν προσπαθήσουμε να εκλογικεύσουμε τον ηθικό κώδικα του Punisher και να τον εντάξουμε στις συνθήκες της πραγματικής ζωής, θέτοντας τον προβληματισμό για τα όρια των αντεγκληματικών μεθόδων (εν προκειμένω για τα όρια της δράσης των superheroes), μάλλον θα πρέπει να συμφωνήσουμε περισσότερο με τον Batman (ή τον Captain America) και όχι με τον Punisher. Ο Frank Castle, θυμίζει με τη δράση του διάφορους άλλους αυταρχικούς χαρακτήρες, οι οποίοι υπηρετούν συνήθως ολοκληρωτικά καθεστώτα, όπως είναι ο Judge Dredd ή ο Superman του Injustice. Πράγματι, μπορεί εύκολα να εξοργιζόμαστε όλοι και να επιζητούμε εκδίκηση από ειδεχθείς εγκληματίες, όπως οι δουλέμποροι του εμπορίου λευκής σαρκός. Όμως πώς θα κρίναμε τις σκληρές μεθόδους του Punisher απέναντι σε διαφορετικούς τύπους εγκλημάτων; Με βάση ποιανού το συμφέρον κρίνεται το πόσο σοβαρό είναι ένα έγκλημα; Λογικά του κράτους, το οποίο θέλει να επιβάλλει το νόμο (του) και την τάξη. Όμως, πώς θα έπρεπε να αντιμετωπίσει ο Punisher «εγκληματίες» για παράδειγμα σαν αυτούς του Casa de Papel, οι οποίοι θέλουν να στείλουν ένα κοινωνικό μήνυμα με το σχέδιό τους, που (κατά τα άλλα) χτυπά στην καρδιά του το κράτος; Ή αλλιώς η μηδενική ανοχή του Punisher θα ήταν εξίσου νομιμοποιημένη αν αντιμετώπιζε τη νεανική παραβατικότητα ή αν ενίσχυε την αστυνομία στις επιθέσεις της σε κινήματα, όπως το Black Lives Matter (που έχουν δημιουργηθεί εξαιτίας δολοφονικών επιθέσεων της ίδιας της αστυνομίας); Και τι γίνεται με τους πολέμους που εξαπολύουν ανά τον κόσμο οι ΗΠΑ (σε αυτό το ζήτημα μας έχει δώσει κάποιες απαντήσεις με άλλη ευκαιρία ο Venom); Οι απαντήσεις σε αυτά δεν μπορούν να δοθούν με την ευκολία του άσπρου – μαύρου. Γι’ αυτό και ο Punisher είναι ένας πολύ ιδιαίτερος anti-hero. Οι «Δουλέμποροι» είναι μια ιστορία που έχει γραφτεί ακριβώς στα μέτρα του από τον Garth Ennis, ο οποίος αναδεικνύει τα δυνατά χαρτιά του ηθικού κώδικα που ακολουθεί ο Frank Castle. Όμως δεν είναι κάθε ιστορία του Punisher ιδανική για να εφαρμοστούν οι πεποιθήσεις του. Σε άλλες συνθήκες (οι οποίες είναι και οι συνηθέστερες) δεν είναι τόσο απλά τα πράγματα και έτσι εξηγείται για παράδειγμα η στάση του Frank Castle στα γεγονότα του Secret Empire, όπου έγινε εύκολα εκτελεστικό όργανο του Captain America/Hydraκαι τότε αυτή η συστράτευση δεν είχε εκπλήξει κανέναν μας (όπως αντίστοιχα δεν μας είχε παραξενέψει και η -ότι να ‘ναι- λογική με την οποία διάλεξε στρατόπεδο ο έτερος αιμοσταγής ήρωας, ο Deadpool). Βέβαια, αξίζει να σημειωθεί, ότι ο Garth Ennis, πρώτος ο ίδιος αναμετράται στα comics του, με πρωταγωνιστή τον Punisher, με αυτά τα ερωτήματα. Γι’ αυτό είναι δεδομένη η επιθυμία μας οι εκδόσεις Οξύ να συνεχίσουν με την έκδοση και της υπόλοιπης σειράς του Punisher, δια χειρός Garth Ennis, προκειμένου να αποκτήσουμε μια ολοκληρωμένη εικόνα ενός απ’ τα κλασσικότερα runτου θρυλικού anti-hero της Marvel. Όμως, παρά τα όποια μελλοντικά σχέδια, είναι σαφές ότι οι «Δουλέμποροι» είναι μια εξαιρετική έκδοση ενός κλασσικού ενήλικου comic, το οποίο αποτελεί μια πολύ ψαγμένη και αξιέπαινη πρόταση απ’ τις εκδόσεις Οξύ.\nPreacher : Η αρχή ενός θρύλου των comics [Βασιλείου-Αρώνης Μάνος, smassingculture.gr, 28/11/2017]\nPreacher : Η αρχή ενός θρύλου των comics Το Preacher είναι ένα απ’ τα σημαντικότερα αμερικάνικα comics. Βλάσφημο, ξεκαρδιστικό, σκοτεινό και splatter, το comic των Garth Ennis και Steve Dillon γρήγορα ξεχώρισε τη δεκαετία του ’90 και από τότε έχει αφήσει το σημάδι του στα -μη superhero– comics. Όσοι, κυρίως νεότεροι, δεν το γνωρίζαμε μέχρι τώρα, το μάθαμε μέσα από την τηλεοπτική του μεταφορά στο AMC. Η σειρά Preacher δεν είναι βέβαια μια πιστή μεταφορά του comic, αφού έχει επιλέξει (άλλοτε εύστοχα κι άλλοτε όχι) να αλλάξει πολλά στοιχεία από την original ιστορία, όμως ειδικά στη 2η σεζόν της πάτησε απότομα γκάζια! Δύο δεκαετίες μετά την αρχική έκδοσή του, το Preacher μεταφράστηκε επιτέλους και στα ελληνικά, απ’ τις εκδόσεις Anubis, οι οποίες στον τόμο «Preacher: Η αρχή» συμπεριέλαβαν τα πρώτα 4 τεύχη της θρυλικής σειράς. Η εξαιρετική πρωτοβουλία των εκδόσεων Anubis ελπίζουμε ότι θα συνεχιστεί με την έκδοση και των 66 τευχών της σειράς, τα οποία στην Αμερική εκδίδονταν για περίπου 5 χρόνια απ’ την ομάδα της Vertigo, που τότε ήταν ακόμη κομμάτι της DC. Στον τόμο «Preacher: Η αρχή» έχουμε την ευκαιρία να κάνουμε μια πρώτη καλή γνωριμία με τον Jesse Custer, την Tulip και τον Cassidy. Αφού ο αιδεσιμότατος Custer ξαφνικά απέκτησε τη δύναμη να μιλάει με τη «φωνή του Θεού», που κάνει τους πάντες να υπακούν τα λόγια του, ξεκίνησε το ταξίδι του με την Tulip και τον Cassidy για να ανακαλύψουν από πού προήλθε αυτή η θεϊκή δύναμη. Βέβαια οι τρεις τους δεν είναι μια οποιαδήποτε παρέα. Ο Jesse είναι ένας πάστορας, που συχνάζει σε μπαρ και μπλέκει συχνά σε καυγάδες. Η Tulip είναι ένας απ’ τους πιο δυναμικούς γυναικείους φανταστικούς χαρακτήρες, που μόνο ανυπεράσπιστη δεν μπορεί κανείς να τη θεωρήσει. Μάλιστα η τηλεοπτική σειρά στο πρόσωπο της Tulip διορθώνει και μια αδικία. Το Preacher παρά τον γενικά αντιρατσιστικό και αντισυμβατικό του χαρακτήρα, όπως και πολλά καλλιτεχνικά έργα της εποχής εκείνης, δεν ήταν ιδιαίτερα ευαίσθητο στην ανάδειξη μαύρων πρωταγωνιστών. Όμως τα λάθη είναι για να διορθώνονται κι έτσι στη σειρά Preacher, η Ruth Negga (Warcraft) , είναι μια άλλη εκδοχή της Tulip, μαύρη και εξίσου πολύ σκληρή για να τα βάλεις μαζί της. Τέλος ο Cassidy είναι μια ιστορία από μόνος του. Ο ξεκαρδιστικός αθυρόστομος βρυκόλακας είναι ίσως η μεγαλύτερη αδυναμία όλων των fans του comic. Γρήγορα θα γίνει ο κολλητός του Jesse, με τον οποίο μαζί θα δείρουν πολύ κόσμο, θα κοροϊδέψουν άλλο τόσο, αλλά θα του σώσει και το τομάρι σε στιγμές που κανένας άλλος δεν θα μπορούσε. Όμως πέρα απ’ τους πρωταγωνιστές το Preacher έχει προσφέρει εμβληματικούς comic villains, αλλά και δεύτερους χαρακτήρες. Και φυσικά εδώ γίνεται λόγος για τον Saint of Killers, έναν απ’ τους πιο τρομακτικούς villains της 9ης τέχνης. Τον δολοφόνο που στέλνουν οι άγγελοι, προκειμένου να πάρει πίσω απ’ τον Jesse τη θεϊκή δύναμη που απέκτησε. Ξέρουν βέβαια ότι ο Saint of Killers δεν θα διστάσει να αφήσει πίσω του όσα πτώματα χρειάζεται και δεν χρειάζεται να σκοτωθούν, προκειμένου να πραγματοποιήσει την αποστολή του. Από πλευράς δεύτερων ρόλων φυσικά ξεχωρίζουν ο ρατσιστής σερίφης του Annville και ο γιος του, ο Arseface. Ο σερίφης με τα ρατσιστικά του σχόλια ενάντια στους μαύρους, αλλά και η ιστορία του Arseface δείχνουν τις κοινωνικές αναφορές του comic των Ennis και Dillon. Το Preacher είναι ένα βλάσφημο comic, εμφανώς αντικληρηκαλιστικό και κριτικό απέναντι στις θρησκείες. Όμως παράλληλα είναι ένα comic που κριτικάρει, με τον τρόπο του, τον αμερικάνικο τρόπο ζωής, το διάχυτο ρατσισμό, το συντηρητισμό και τελικά το ίδιο το σύστημα εξουσίας. Το Preacher είναι και ένα πολιτικό comic, αφού δεν διστάζει να βγάλει γλώσσα στην παντοδυναμία του αμερικανικού κράτους, τη δεκαετία του ’90, που φαινομενικά ήταν ο απόλυτος νικητής του Ψυχρού Πολέμου. Όσον αφορά την ελληνική μετάφραση απ’ τις εκδόσεις Anubis, πρέπει να παρατηρήσουμε ότι έχει γίνει πολύ προσεγμένα σε ένα γενικώς δύσκολο κείμενο. Χαρακτηριστικό γνώρισμα του Preacher είναι η συχνή χρήση της αμερικανικής αργκό, με διάφορες ιδιοτυπίες ανάλογα τον χαρακτήρα (ο Cassidy είναι ίσως η πιο ιδιαίτερη περίπτωση, λόγω και της καταγωγής του). Η μεταφορά της έντασης των διαλόγων που συνεχώς βρίζουν είναι δύσκολη στην ελληνική γλώσσα, όμως εδώ φαίνεται να έχει γίνει μια εξαιρετική προσπάθεια απ’ τον Ηλία Τσιάρα, ώστε το ελληνικό κοινό να μην μείνει παραπονεμένο. Βέβαια στα comics αρκετά συχνά υπάρχει το πρόβλημα με τα ονόματα και τη μετάφρασή τους στα ελληνικά, αφού οι περισσότεροι εκδοτικοί οίκοι επιλέγουν να μην τα αφήσουν αυτούσια στην original εκδοχή τους. Και σε αυτό το σημείο η μετάφραση του Preacher δείχνει να έχει σεβαστεί ιδιαίτερα το αρχικό κείμενο, μεταφράζοντας όσο το δυνατόν καλύτερα και τα ονόματα των χαρακτήρων του comic. Βέβαια είναι ένα πλήγμα για κάποιον που έχει διαβάσει την original εκδοχή του comic να ξαναγνωρίσει τον Arseface, ως τον «Κωλόφατσα». Όμως στη γενική εικόνα της η ελληνική μετάφραση ρέει χωρίς προβλήματα και δεν αφαιρεί τίποτα απ’ την καθηλωτική αίσθηση που δημιουργούν η ιστορία και οι διάλογοι του Preacher. Είκοσι χρόνια μετά το Preacher παραμένει εξίσου διεισδυτικό με τα κοινωνικά του μηνύματα, αλλά και ξεκαρδιστικό, καθηλωτικό και τελικά εθιστικό. Είναι σίγουρα ένα απ’ τα all-time classic comics, που πρέπει να έχει κανείς στη βιβλιοθήκη του και που σίγουρα θα πρέπει να έχει διαβάσει κάθε fan των εναλλακτικών comics. Πηγή\nTo Mini-Series "Unknown Soldier" σε σενάριο Garth Ennis και εικονογράφηση Kilian Plunkett εκδόθηκε από την Vertigo , μια ετικέτα της DC στις ΗΠΑ από τον Απρίλιο μέχρι τον Ιούλιο του 1997. Στην Ελλάδα σε μορφή μίνι άλμπουμ εκδόθηκαν τα 2 πρώτα τεύχη (από όσο ξέρω) σε ένα κοινό άλμπουμ υπό το ορίτζιναλ εξώφυλλο του δεύτερου τεύχους της σειράς. Η Χρονολογία της Ελληνικής έκδοσης από την Modern Times (σειρά Ενήλικη Μυθοπλασία) είναι Ιούνιος 1998. Η μετάφραση είναι του Θανάση Κορδαλή. Τα υπόλοιπα εξώφυλλα της Αμερικανικής έκδοσης (τεύχη 1,3,4) είναι αυτά: Η υπόθεση του κόμικ έχει ως εξής: Ένας πράκτορας της CIA, ο William Clyde δέχεται μηνύματα στον υπολογιστή του, που τον ωθούν να ερευνήσει τη μυστηριώδη υπόθεση του "Άγνωστου Στρατιώτη" , ενός παραστρατιωτικού ο οποίος φαίνεται να βρίσκεται πίσω από κάθε βρώμα της αμερικανικής πολιτικής τα τελευταία τριάντα χρόνια. Με το που παρουσιάζει τη θεωρία του στην οργάνωση, μια πληρωμένη δολοφόνος , η Screwball καλείται να τον βγάλει από τη μέση. Kατά λάθος η Screwball σκοτώνει τη συνάδελφο του Clyde, πράκτορα Rebecca Wallace. Ο Clyde σε ημίτρελη κατάσταση ακολουθεί τα στοιχεία που έχει για την υπόθεση, μια λίστα με ονόματα ανθρώπων που ήταν αυτόπτες μάρτυρες στη δράση του "Άγνωστου Στρατιώτη". Το ίδιο κάνει και η Screwball με σκοπό να τους αφανίσει. Η ελληνική έκδοση τελειώνει με τον Clyde να συμπλέκεται και να συλλαμβάνει τη Screwball. Τη συνέχεια της σειράς μπορείται να τη διαβάσετε κατεβάζοντας τα δυο εναπομείναντα τεύχη από κάποιο σχετικό hub του DC++, όπως έκανα εγώ ή αξιοποιώντας όποια άλλη ιντερνετική καβάτζα κατέχετε. Ο "Άγνωστος Εκδικητής" και ο Clyde εναντίον της Screwball Ευχαριστούμε γιά το οπισθόφυλλο τον Ion. Aφιερωμα στον Garth Ennis ΕΔΩ Ελληνικη εργογραφια του Garth Ennis ΕΔΩ Ξενες Εκδοσεις :


Οξυγονο-οζονοθεραπεία: μια σύγχρονη πρόταση θεραπείας για πολλές ασθένειες - natura nrg\nΑρχική Ασθένειες & Θεραπείες Οξυγονο-οζονοθεραπεία: μια σύγχρονη πρόταση θεραπείας για πλήθος ασθενειών\nΗ οξυγονο-οζονοθεραπεία χρησιμοποιήθηκε για θεραπευτικούς σκοπούς από τις αρχές του αιώνα. Εφαρμόζεται εκτεταμένα στη Γερμανία, Ελβετία, Ιταλία ενώ στις ΗΠΑ δημόσιες και ιδιωτικές δομές άρχισαν την εφαρμογή της (FDA Approval). Στην ιατρική χρησιμοποιείται ως μείγμα Ο2 /Ο3 ονομαζόμενο και ιατρικό όζον.\n⇒του Μιχάλη Διγενή, Γενικός Ιατρός, Ειδικός Ιατρός Οζονοθεραπείας\nΣτην ιατρική χρησιμοποιήθηκε αρχικά ως αποστειρωτικό τον Α’ Παγκόσμιο πόλεμο, σώζοντας τη ζωή πληγωμένων στρατιωτών από αεριογόνο γάγγραινα. Υπάρχει γενική αποδοχή όσον αφορά την ιοκτόνο, μικροβιοκτόνο και μυκηκτόνο δράση του και είναι πιθανόν το καλύτερο μέσο για την απολύμανση του ύδατος και των λυμάτων.\nΤο όζον είναι ένα ασταθές αέριο που διασπάται εύκολα με μια ταχύτητα που εξαρτάται από τη θερμοκρασία (στους 25 βαθμούς Κελσίου διασπάται τα 60% περίπου σε μια ώρα). Βάσει κι άλλων παραμέτρων εξελίχθησαν οι μέθοδοι χορήγησης.\nΔια μέσου της εφαρμογής ενός υάλινου κώδωνος ή ενός πλαστικού ασκού ο οποίος στεγανοποιείται καταλλήλως και εντός των οποίων ρέει τα μίγμα Ο2/Ο3. Αυτή η μέθοδος χρησιμοποιείται ευρέως όταν υπάρχουν άτονα έλκη ή κατακλίσεις.\nMια μέθοδος χορήγησης η οποία εφαρμόζεται ευρέως είναι η μεγάλη αυτομετάγγιση. Αυτή συνίσταται στη λήψη φλεβικού αίματος σε ασκό μετάγγισης και αφού αναμιχθεί με μίγμα Ο2/Ο3 επαναχορηγείται. Χρησιμοποιείται σε αυτοάνοσες παθήσεις του συνδετικού ιστού, σε παθήσεις του κυκλοφορικού.\nΤοπικές υποδόροιες εγχύσεις στα σημεία του πόνου ή στα σημεία όπου απαιτείται βελτίωση τροφισμού (έλκη – κυτταρίτιδα)\nΣτις σωματικές κοιλότητες (οδοντιατρική, γαστρεντερολογία)\nΕνδοαρτηριακή ή ενδοφλέβια χρήση (κυκλοφορικό)\nΗ οξυγονο-οζονοθεραπεία από μόνη της έχει πολύ καλά αποτελέσματα. Αναφέρουμε την κήλη μεσοσπονδυλίου δίσκου στην οσφυική μοίρα όπου ο πάσχων μπορεί να έχει συμπτώματα οσφυαλγίας ή οσφυοισχυαλγίας. Είναι γνωστό ότι πολλοί ασθενείς καταφεύγουν σε φυσιοθεραπείες και άλλες μεθόδους οι οποίες δίνουν πολλές φορές μόνο προσωρινή ανακούφιση. Η οξυγονο-οζονοθεραπεία έχει άριστα αποτελέσματα στο 88% λόγω της συρρίκνωσης του δίσκου. Βέβαια εκείνοι που δεν θα θεραπευτούν θα καταφύγουν στη χειρουργική επέμβαση. Αυτές είναι οι προχωρημένες περιπτώσεις ή όταν ένα κομμάτι του δίσκου έχει αποκοπεί.\nΣτην κυτταρίτιδα που βασανίζει πολλές γυναίκες, η οξυγογο-οζονοθεραπεία είναι μια από τις πιο αποτελεσματικές μεθόδους αντιμετώπισης.\n♦ Περιλαμβάνει περιπτώσεις κήλης μεσοσπονδύλιου δίσκου, οξείες ή χρόνιες μορφές οσφυοϊσχυαλγίας με ή χωρίς νευρολογικά συμπτώματα. Η αποτελεσματικότητα της μεθόδου στηρίζεται στην αντιφλεγμονώδη και αναλγητική δράση του (ως αναστολέας παραγωγής προσταγλαδιών) στη βελτίωση της μικροκυκλοφορίας τοπικά (καύση ή και απομάκρυνση τοξικών ουσιών) βελτίωση οξυγόνωσης πάσχουσας ρίζας, στην αύξηση της ταχύτητας της εκφύλισης του δίσκου (ανάγγειο υλικό) με αποσυμπίεση των νευρικών ριζών.\nΗ μέθοδος συνίσταται στην παρασπονδυλική έκχυση του ιατρικού όζοντος για 6 -10 φορές και ανάλογα με τη βαρύτητα ή υποχώρηση της συμπτωτοματολογίας αρχίζει μετά από 2 έως και 8 συνεδρίες.\n♦ Στις ρευματοειδείς παθήσεις μέσω αυτομετάγγισης ή ενδοαρθρικών εκχύσεων εμφανίζεται η θερική δράση Ο2/Ο3 στον πόνο αποφεύγοντας έτσι την εμφάνιση των γνωστών παρενεργειών της κορτιζόνης, οι οποίες αποτελούν ένα όριο στη χρόνια αντιμετώπιση των αρθρικών παθήσεων. Στην αντιμετώπιση του πόνου σε αυτές τις παθήσεις η οξυγονό – οζονοθεραπεία επιτρέπει μια καλύτερη χρησιμοποίηση του οξυγόνου.\n⇒ Δείτε: Αρθρίτιδα και ποιότητα ζωής\n♦ Ραγάδες, παριεδρικά συρίγγια και άλλες παθήσεις που ως γνωστόν, είναι πολύ ανθεκτικές στις συνήθεις θεραπείες όπως η νόσος του Crown, πρωκτίτιδες και αιμορροιδικά σύνδρομα αντιμετωπίζονται μέσω υποκλισμού Ο2/Ο3 σε διαφορετικές συγκεντρώσεις ανάλογα με την πάθηση. Τα θετικά αποτελέσματα πρέπει να αποδοθούν τόσο στην αιμοστατική δράση του Ο3, όσο και στην αντισηπτική του δράση.\n♦ Σε πολλές περιπτώσεις έρπητος ζωστήρα, παρουσιάστηκαν αποτελέσματα με τη χορήγηση Ο2/Ο3 ενδοφλεβίως. Σε όλους τους ασθενείς που υποβλήθηκαν σε αυτή την αντιμετώπιση, τα δερματικά τραύματα θεραπεύτηκαν μετά από ένα ελάχιστο 5 και μέγιστο 10 εγχύσεων.\n♦ Θετικά αποτελέσματα αναφέρονται και σε περιπτώσεις ψωρίασης. Εφαρμόζεται η μεγάλη αυτομετάγγιση δυο φορές την εβδομάδα σε χαμηλές συγκεντρώσεις όζοντος για περίπου 8-10 φορές ή η μικρή αυτομετάγγιση 2-3 φορές την εβδομάδα για σύνολο 15 συνεδριών.\n♦ Άλλες ιογενείς παθήσεις στις οποίες μπορεί να χρησιμοποιηθεί η οξυγονο – οζονοθεραπεία είναι η οξεία ιογενής ηπατίτιδα ( ιδιαιτέρως η χρόνια), Α, Β,C,D Heupes, Simpex, Loster επιχείλιος και γεννητικών οργάνων.\n♦ Σύνδρομο χρόνιας κόπωσης, επαναλαμβανόμενα αναπνευστικά προβλήματα με έλλειψη παραγωγής ΙFN ή γήρανσης ανοσοποιητικού – κοινό κρυολόγημα και η μόλυνση από rhino – Virus.\n♦ Στην ακμή μέσω τοπικών εφαρμογών ή μικρή αυτομετάγγιση με προσθήκη όζοντος ενδομυικά. Μετά την πρώτη εβδομάδα θεραπειών παρατηρούμε εμφανή βελτίωση της πάθησης, με πλήρη υποχώρηση μετά ένα κύκλο 12 -15 συνεδριών οξυγονο-οζονοθεραπείας.\n♦ Η δράση του όζοντος στην κυτταρίτιδα εκφράζεται μέσω των εξής μηχανισμών: To όζον αντιδρά με τα ακόρεστα λιπαρά οξέα της αλυσίδας και αυτή η αντίδραση δημιουργεί ένα διαχωρισμό της αλυσίδας των λιπιδίων που έχει σαν συνέπεια μια αλλαγή των χαρακτηριστικών τους, τα οποία πράγματι χάνουν τον υδρόφοβο χαρακτήρα τους μετατρεπόμενα σε υδρόφιλα και ως εκ τούτου ευκαλώς απομακρυνόμενα.\nΤο πρωτόκολλο περιλαμβάνει 1-2 υποδόριες εφαρμογές όζοντος εβδομαδιαίως για 5 συνεχείς εβδομάδες. Σημειώνεται βελτίωση γρήγορη και εκτεταμένη στα σημαντικότερα σημεία εν συγκρίσει με τις καθιερωμένες μεθόδους.\n⇒ Δείτε: Οσφυαλγία Πώς θα «σώσετε» τη μέση σας!\nΣε ποιες περιπτώσεις δεν μπορεί να βοηθήσει;\nΣε περίπτωση μεγάλης αυτομετάγγισης δεν χορηγούμε όζον όταν ο ασθενής πάσχει από υπερθυροειδισμό ή σε περίοδο εγκυμοσύνης.\nΟσφυαλγίακήλη μεσοσπονδύλιου δίσκου\nΠροηγούμενο άρθροΝηστεία Σαρακοστής: Ευκαιρία για οριστική μετάβαση στη χορτοφαγία\nΕπόμενο άρθροΣυστηματικός Ερυθηματώδης Λύκος: αυτοάνοσο που προτιμά τις γυναίκες


ΓΕΚΤΕΡΝΑ, COCACOLA 3E: Επιδείνωση τεχνικής εικόνας » SOLtrade\nΓΕΚΤΕΡΝΑ, COCACOLA 3E: Επιδείνωση τεχνικής εικόνας\n23 Οκτωβρίου 2018 22 Φεβρουαρίου 2021 Solwn\nΕνεργοποίηση σήμερα και τρίτου σχηματισμού διπλής κορυφής (Δ.Κ) μέσα στο εύρος τιμών που κινείται η τιμή της μετοχής μετά την κορύφωσή της.\nΗ τάση στο εβδομαδιαίο είναι καθοδική όπως και στο ημερήσιο αλλά η εικόνα στο μηνιαίο δείχνει ότι υπάρχουν μεγάλα περιθώρια από τεχνική άποψη αφού η διόρθωση μόλις πέρασε το 23,6%. Αν η ανερχόμενη γραμμή τάσης σταματήσει την πτώση στα όρια του επόμενου fibo 38,2% και δεν διασπαστεί και το επόμενο μηνιαίο low fractal στα 3,66 ευρώ η ζημιά είναι σχετικά μικρή.Οι στόχοι των πτωτικών σχηματισμών είναι έτσι κι αλλιώς υψηλότερα.\nΣτην 3Ε είχαμε άλλο ένα κακό κερί σήμερα, πιθανότατα λόγω της κακής εικόνας στο ξεκίνημα της WALL STREET\nΤο κακό εδώ είναι ως γνωστόν ότι έχουμε ενεργοποιημένο ένα σχηματισμό αντιστροφής ΩΚΩ με την τάση να είναι καθαρά καθοδική όπως και στο εβδομαδιαίο. Η εικόνα αλλάζει αν έχουμε επιστροφή πάνω από την γραμμή λαιμού στα 27,84 ευρώ.\nΑν τυχόν πιαστεί ο μέγιστος στόχος του σχηματισμού δεν θα αποφευχθεί η διάσπαση μηνιαίων τοπικών χαμηλών και η αλλαγή της τάσης και στη μεγάλη εικόνα όπου παραμένει ανοδική.\nΟι τιμές των στόχων φαίνονται και στο πινακάκι μας με τις τελευταίες μεταβολές και διορθώσεις.\nΓΔ , ΜΥΤΙΛ (DARK NRG)\nD.KARALIS DARK NRG FTSE ΧΑ/LARGE CUP optimist Teo ΑΛΦΑ ΒΙΟ ΓΔ ΓΕΚΤΕΡΝΑ ΔΕΗ ΔΤΡ ΕΕΕ ΕΤΕ ΜΥΤΙΛ ΠΑΡΑΜΕΤΡΟΙ ΣΧΗΜΑΤΙΣΜΩΝ & ΤΑΣΗΣ FRACTALS ΣΑΡ


Να ΄σαι καλά ρε Γιώργαρε - Γ. Λαμπίρης - SPORT 24\nΝα ΄σαι καλά ρε Γιώργαρε\n28 ΣΕΠ 2014 | 16.24\nΟ Γιάννης Λαμπίρης γράφει για τον αθλητή-φαινόμενο Γιώργο Καραγκούνη ο οποίος ήθελε από μικρός να γίνει ποδοσφαιριστής αλλά που ούτε ο ίδιος φανταζόταν τη μυθική συνέχεια στο όνειρό του.\nΘυμάστε μια διαφήμιση που έκανε λόγο για ένα τύπο «κολλημένο με τη μπάλα»; Σίγουρα όποιος την είχε σκεφτεί στο μυαλό του είχε έναν άλλο τύπο, για την ακρίβεια…τυπάρα, τον Γιώργο Καραγκούνη. Πιο κολλημένος με τη μπάλα δεν γίνεται !\nΓια την ακρίβεια, σύμφωνα με τον…αστικό μύθο ο Γιώργος Καραγκούνης πρέπει να γεννήθηκε (στις 6 Μαρτίου του 1977) με μια μπάλα κολλημένη στα πόδια του.\nΌταν τον ρωτούσαν μικρό τι θα γίνει, η λέξη «ποδοσφαιριστής» έπαιζε πάντα στο μυαλό του, αλλά ίσως και ο ίδιος δεν φανταζόταν τη μυθική συνέχεια.\nΕκείνο το βράδυ της 29 Ιουνίου ενώ τα φώτα στην αρένα «Περναμπούκο» του Ρεσίφε στη Βραζιλία είχαν χαμηλώσει και ο χώρος είχε αδειάσει με τους Κοσταρικανούς να συνεχίζουν τους πανηγυρισμούς μακριά από το γήπεδο για τη μεγάλη πρόκριση στα προημιτελικά του Μουντιάλ, εις βάρος της εθνικής μας ομάδας στα πέναλτι.\nΚαι όμως κάποιος σχεδόν πεισματικά αρνιόταν να αποχωρήσει. Ο Γιώργος Καραγκούνης, ο εμβληματικός αρχηγός της εθνικής μας ομάδας δεν έκανε ούτε…βήμα, κρατώντας στα χέρια του τη φανέλα του Ρουίς, από την κλασσική ανταλλαγή στο φινάλε του αγώνα.\nΔεν ήταν μόνο ότι δεν μπορούσε να πιστέψει πως χάθηκε η πρόκριση με την Κόστα Ρίκα, αλλά κυρίως δεν ήθελε να αποχωρήσει από την μεγάλη του αγάπη την εθνική ομάδα.\n«Ξέρετε αυτή η στιγμή είναι σαν τον ηθοποιό, που έχει δώσει μόλις την τελευταία του παράσταση και η αυλαία πέφτει, ο κόσμος αποχωρεί και αυτός σκέφτεται εκείνη τη στιγμή όλη του την καριέρα.\nΟ Γιώργος είχε ένα απίστευτο δέσιμο με την εθνική ομάδα και το έδειχνε σε κάθε ευκαιρία» είχε δώσει τότε στο Sport24.gr τη δική του ερμηνεία o κολλητός του Γιάννης Γκούμας, με τον οποίο είχαν ξεκινήσει μαζί αυτό το ωραίο ταξίδι, από την εφηβική ομάδα του Παναθηναϊκού αλλά και τις μικρές εθνικές περνώντας από όλα τα στάδια.\nΣτα πόδια του Καραγκούνη –κανονικά- θα κρεμόταν όλη η Ελλάδα, καθώς ο Φερνάντο Σάντος τον είχε επιλέξει να χτυπήσει το 5ο και τελευταίο πέναλτι.\nΤι και αν είχε τρέξει πάνω από 13 χιλιόμετρα; Τι και αν είχε παίξει 120 λεπτά γεμάτα ένταση και πάθος και με τρέξιμο σε όλο το γήπεδο; Ο αρχηγός δεν ήθελε με τίποτε να τερματίσει την καριέρα του με τη γαλανόλευκη στα 139 παιχνίδια.\nΤο έδειχνε σε κάθε στιγμή και όσοι πίστευαν ότι η κούραση θα τον προδώσει στα 37 του χρόνια διαψεύστηκαν.\nΔεν είναι τυχαίο ότι είχε αποφασίσει (σε άμεση συνεννόηση με τον Φερνάντο Σάντος και τον συνεργάτη του Λεωνίδα Βόκολο) να χτυπήσει και πέναλτι και μάλιστα ο κόουτς τον διάλεξε για το τελευταίο της πρώτης πεντάδας.\nΕίναι λογικό από το μυαλό του να πέρασε ενδεχομένως στιγμιαία η ονειρική σκέψη πως από τα πόδια του η εθνική θα μπορούσε να φτάσει στις οκτώ καλύτερες ομάδες του κόσμου, αντιμέτωπη με τη μεγάλη Ολλανδία του Λουίς Φαν Γκάλ ο οποίος μάλιστα λίγη ώρα νωρίτερα είχε εκφράσει τον απεριόριστο σεβασμό του στην Ελλάδα, θεωρώντας την ως πιθανή αντίπαλό του.\nΚαι όμως η μοίρα τα έφερε έτσι ώστε ο Καραγκούνης να μην προλάβει καν να εκτελέσει πέναλτι, μένοντας με την πίκρα ότι δεν του δόθηκε η ευκαιρία να δοκιμάσει ένα σουτ, στο δρόμο προς την αιωνιότητα.\nΤο γεγονός ότι δεν ήθελε να φύγει από το γήπεδο, επαναλαμβάνουμε ότι είχε να κάνει με την τρέλα του αφ ενός με το ποδόσφαιρο και αφετέρου με την ακόμα μεγαλύτερη τρέλα του με την εθνική ομάδα, την οποία υπηρέτησε από πιτσιρίκι με θρησκευτική ευλάβεια σε όλες τις ηλικιακές βαθμίδες.\nΔεν είναι λοιπόν τυχαίο που η απόφασή του να κρεμάσει τα παπούτσια του, αυτό το φθινόπωρο, είχε να κάνει και πάλι με την αγαπημένη του εθνική και τη νέα σχέση που θα δημιουργήσει πλέον μαζί της, μέσω του πόστου που του προσφέρει η ελληνική ποδοσφαιρική ομοσπονδία και θα αποσαφηνιστεί πλήρως ποιο θα είναι μετά τη συνάντησή του με τον Ιταλό ομοσπονδιακό τεχνικό Κλαούντιο Ρανιέρι.\nΦεύγοντας από τον Πύργο και την ομάδα του τον Αμπελώνα για τις ακαδημίες του Παναθηναϊκού ήταν όνειρο ζωής και όταν το «μάτι» του Χουάν Ραμόν Ρότσα τον «τσάκωσε» (σε συνεργασία με τον μεγάλο Λάκη Πετρόπουλο που τότε ήταν προπονητής στις ακαδημίες του τριφυλλιού) το κουβάρι είχε αρχίσει να ξετυλίγεται.\nΤο γεγονός ότι η μητέρα του η κα Ξένια, δούλευε στην Παιανία αποτέλεσε βούτυρο στο ψωμί του Γιώργου για να ξημεροβραδιάζεται στα γήπεδα των εγκαταστάσεων. Με την εθνική νέων είχε κάνει ήδη την πρώτη του μεγάλη διάκριση φτάνοντας μέχρι τον τελικό του Ευρωπαϊκού Πρωταθλήματος, αλλά στην Ελλάδα εθεωρείτο ακόμα «μικρός» και γι’ αυτό και πήγε δανεικός στον Απόλλωνα.\nΈκανε δύο εξαιρετικές χρονιές και επέστρεψε στον Παναθηναϊκό με το σπαθί του όπου έπαιξε για χρόνια για την τρέλα του, έχοντας ίσως το πιο χαμηλό συμβόλαιο (Περί τα 3000 ευρώ ή κοντά στο 1.000.000 δραχμές τότε!).\nΣτις 8 Νοεμβρίου του 1998 έκανε το ντεμπούτο του στο επαγγελματικό πρωτάθλημα με τον Παναθηναϊκό σε ηλικία 21 ετών και από τότε έδειξε τα ηγετικά του προσόντα, ενώ αργότερα όταν τραυματίστηκε ο Γερμανός Πφλίπσεν έγινε βασικός (επί θητείας του συγχωρεμένου Γιάννη Κυράστα στον πάγκο) και σχεδόν δεν ξαναβγήκε από την ενδεκάδα. Οι εμφανίσεις του σε Ελλάδα και (ειδικά) Ευρώπη δεν θα μπορούσαν να αφήσουν κανέναν ασυγκίνητο και οι προτάσεις δεν άργησαν να έρθουν.\nΉταν μέλος της χρυσής γενιάς του Παναθηναϊκού που σκόρπισε (με ευθύνη τότε του Γιάννη Βαρδινογιάννη) μετά το χαμένο πρωτάθλημα του 2003 στη Ριζούπολη.\nΌμως ο «Κάρα» δεν έχασε. Έκανε την πρώτη μεγάλη μεταγραφή στην Ιντερ όπου και εκεί πάλευε κάθε στιγμή για να πάρει θέση στην ενδεκάδα, όσο και αν ήταν δύσκολο. Έχοντας μεσολαβήσει ο θρίαμβος στο Euro 2004, o “Τυπάρας» επέστρεψε στον τόπο του εγκλήματος και στη Λισαβόνα για την Μπενφίκα (2005).\nΗ επιστροφή του στον αγαπημένο του Παναθηναϊκό (2007) έρχεται στην πιο ώριμη ποδοσφαιρική του ηλικία, αλλά δυστυχώς γι’ αυτόν σε μια εποχή εσωστρέφειας και «εμφυλίου» στην ομάδα μεταξύ των φίλων της και της διοίκησης.\nΠαρά τις δυσκολίες στέφεται πρωταθλητής (και μάλιστα νταμπλούχος) το 2010 με το τριφύλλι από το οποίο ξαναφεύγει το 2012 κάνοντας το άλμα στην Πρέμιερ Λίγκ και στη Φούλαμ στα 35 του χρόνια. Βλέπετε το μεγάλο όνειρο να παίξει με την εθνική στο Μουντιάλ της Βραζιλίας, ήταν ένας στόχος ζωής.\nΔάκρυσε όταν η εθνική τα κατάφερε και πήρε την πρόκριση για το Μουντιάλ στον επαναληπτικό της Ρουμανίας και δήλωσε περήφανος που έκανε πράξη την υπόσχεση που είχε δώσει στον γιό του Νάσο.\nΗ εθνική ήταν πάντα ένα άλλο μεγάλο κεφάλαιο και όσο και αν ο Γιώργος Καραγκούνης ονειρευόταν και ήθελε να κλείσει την καριέρα του στον αγαπημένο του Παναθηναϊκό (το καλοκαίρι λίγο έλειψε να συμβεί και αυτό και να επιστρέψει και πάλι), η μοίρα το έφερε το τελευταίο του παιχνίδι να είναι το 139 με την εθνική ομάδα κόντρα στην Κόστα Ρίκα.\nΠόσο μακρινό δείχνει από εκείνο το φιλικό με τον Ελ Σαλβαδόρ το 1999 που ήταν η παρθενική του με την εθνική. Στην πρεμιέρα του Οτο Ρεχάγκελ στον πάγκο, είχε σκοράρει το μοναδικό γκολ της εθνικής στο εξευτελιστικό 5-1 από τη Φινλανδία για τα προκριματικά του Μουντιάλ του 2002.\nΔεν πήγαμε, αλλά από τότε όχι απλά δεν ξαναχάσαμε διοργάνωση (με εξαίρεση το Μουντιάλ του 2006) αλλά συνήθως κάναμε και μεγάλες πορείες με αποκορύφωμα το έπος της Πορτογαλίας, εκεί που το πάθος του Γιώργου του στέρησε τον τελικό (είχε δεχτεί κίτρινη κάρτα και στα τέσσερα παιχνίδια που είχε παίξει).\n«Όταν τον είδα να μην θέλει να φύγει από το γήπεδο, ειλικρινά συγκινήθηκα και θυμήθηκα και τη δική μου αποχώρηση καταλαβαίνοντάς τον απόλυτα. Δεν είναι εύκολο και ιδιαίτερα για έναν άνθρωπο όπως ο Καραγκούνης ο οποίος έχει τρέλα με την εθνική» συνεχίζει ο καλός του φίλος που ήταν συμπαίκτες από την πρώτη σχεδόν στιγμή και στον πρώτο μεγάλο τελικό εκείνο των Ελπίδων στο Βουκουρέστι στο μακρινό 1998.\n«Ακόμα και τότε ήταν αρχηγός και είχε από τότε ηγετικές τάσεις. Όμως τις συνδύαζε με το απαράμιλλο ήθος του και ήταν ο ιδανικός αρχηγός» είχε πει τότε στο Sport24.gr ο συμπαίκτης του – και σε αυτή την ομάδα- Γιάννης Γκούμας.\nΣτο τελευταίο του παιχνίδι o Γιώργος Καραγκούνης έτρεξε 13,619 μέτρα, τα περισσότερα από κάθε άλλον συμπαίκτη του και αυτό σε 120 λεπτά, χωρίς να σταματήσει δευτερόλεπτο ενώ ήταν έτοιμος να εκτελέσει και πέναλτι!\nΣτις δηλώσεις του η πίκρα ήταν φανερή, αλλά δεν έκρυψε και την μεγάλη αλήθεια: «Σε αυτή τη διοργάνωση η εθνική ομάδα μεγάλωσε. Θέλαμε να δώσουμε μια ακόμα χαρά, αλλά δεν τα καταφέραμε. Τα έχει αυτά το ποδόσφαιρο».\nΣτα αποδυτήρια του γηπέδου του Ρεσίφε γνώρισε την αποθέωση από τους συμπαίκτες του ενώ αργότερα στο τελευταίο (ως παίκτης της εθνικής) γεύμα με την ομάδα στο ξενοδοχείο ευχαρίστησε τους συμπαίκτες του για όλα αυτά που μοιράστηκαν και έζησαν αυτά τα χρόνια.\nΜοναδική – δυστυχώς – παραφωνία η απουσία του Φερνάντο Σάντος ο οποίος λατρεύει τον «Κάρα». Βιάστηκε να προλάβει απ’ ευθείας πτήση για τη Λισαβόνα λες και αν έφευγε το άλλο πρωί θα χάλαγε η συνταγή. Εδώ παρά ένα πέναλτι και θα έμενε άλλη μια εβδομάδα στη Βραζιλία…\nΜέσα στον αγώνα ο «Κάρα» πολλές φορές δεν σκέφτεται την επόμενη μέρα από την λαχτάρα του να βγει πρώτος στη μπάλα με πιο τρανό παράδειγμα τον τελικό που έχασε στο Euro της Πορτογαλίας το 2004, λόγω της κάρτας που πήρε στον συγκλονιστικό ημιτελικό με την Τσεχία.\nΌσοι ήταν δίπλα του στον πάγκο στον τελικό, τον θυμούνται ως θηρίο στο κλουβί και δεν είναι τυχαίο καθώς ζούσε το παιχνίδι με πολύ μεγαλύτερη ένταση λόγω του ότι δεν μπορούσε να βοηθήσει.\nΓια αυτό ίσως ήταν από τους πρώτους που έτρεξε να τραγουδήσει το: «Σήκωσέ το, το γαμημένο, δεν μπορώ να περιμένω».\nΑπό αυτόν είχαν ξεκινήσει όλα σε εκείνο το Euro καθώς με δικό του γκολ, με το σουτ στις αρχές του αγώνα, είχε ανοίξει το σκορ στον αγώνα με την Πορτογαλία και το λογαριασμό των γκολ για την εθνική.\n«Αρχηγός από τα γεννοφάσκια του» είναι ο τίτλος που του δίνουν όσοι τον έχουν γνωρίσει καλά. Βγαίνει μπροστά στα δύσκολα και είχε και σημαντικό (πυροσβεστικό) ρόλο και στο επεισόδιο – επί βραζιλιάνικου εδάφους- μεταξύ Μανιάτη και Τζαβέλα.\nΠολλοί στην ομάδα τον ήθελαν στο τιμ της εθνικής, αλλά όταν του έκανε αμέσως μετά το Μουντιάλ, την πρόταση ο πρόεδρος της ΕΠΟ Γιώργος Σαρρής, ο Καραγκούνης γούρλωσε τα μάτια του και του είπε: «Μα πρόεδρε εγώ θέλω να παίξω ακόμα ποδόσφαιρο». Τώρα όμως το σκέφτηκε καλύτερα και είναι προ των πυλών της αγαπημένης του εθνικής.\nΟ ίδιος έχει χαρακτηρίσει τον εαυτό του ευλογημένο και δεν έχει άδικο αφού έχει ζήσει σχεδόν τα πάντα (του ξέφυγε η… κατάκτηση ενός Παγκοσμίου κυπέλλου).\nΑπό τρίτος στο Ευρωπαϊκό Πρωτάθλημα παίδων στη Νάουσα και την Κατερίνη έφτασε στο ασημένιο μετάλλιο στον τελικό των Ελπίδων το 1998 και στο έπος του Euro 2004 με τους άντρες.\nΣτους Παίδες, ο Καραγκούνης είχε βασικά όλο το κομμάτι της δημιουργίας, αλλά όσο ωρίμαζε πρόσθετε στο παιχνίδι του και άλλα στοιχεία όπως την αμυντική λειτουργία και το τρομερό πρέσινγκ, καθώς και το τρέξιμο σε κάθε άκρη του γηπέδου, κυνηγώντας ο ίδιος τη μπάλα και όχι περιμένοντας να έρθει στα πόδια του.\nΔεν είναι τυχαίο ότι τον λάτρεψαν όλοι οι προπονητές του Έλληνες και ξένοι, καθώς και οι συμπαίκτες του, με τους οποίους επικοινωνούσε ακόμα και όταν δεν είχαν κληθεί (!) για να τους εμψυχώσει και να τους πει ότι την επόμενη φορά ίσως να είναι η σειρά τους.\nΣτο Euro του 2012 η εθνική είχε ακούσει πάλι τα…σχολιανά της μετά τις δύο πρώτες εμφανίσεις όταν βρέθηκε στον τρίτο αγώνα του ομίλου κόντρα στη Ρωσία σε ματς χωρίς αύριο όπου χρειαζόταν μόνο τη νίκη.\nΕίχαν μάθει το αποτέλεσμα που ήθελαν στο αεροπλάνο και ενώ ετοιμάζονταν να «πετάξουν» προς τη βάση τους. Η ήττα μας από την Τσεχία μας είχε στριμώξει στα σκοινιά, όταν ήρθε η είδηση για την ισοπαλία της Ρωσίας με την Πολωνία, πράγμα που μας κρατούσε ζωντανούς στο παιχνίδι της πρόκρισης.\nΣχεδόν όλοι οι παίκτες συνοφρυώθηκαν γιατί ήξεραν τη δυσκολία του να νικήσεις μια ομάδα σαν τη Ρωσία, αλλά την ίδια ώρα το πρόσωπο του Γιώργου Καραγκούνη έλαμψε.\n«Αυτό θέλαμε, να έχουμε την τύχη στα χέρια μας. Δεν υπάρχει περίπτωση να μην προκριθούμε» είπε στους συμπαίκτες του και λίγες μέρες αργότερα το έκανε πράξη στο γήπεδο παίρνοντας την ομάδα από το χέρι και οδηγώντας την στα προημιτελικά με ένα προσωπικό γκολ, που άφησε «ξερούς» τους Ρώσους (1-0).\nΣτη Βραζιλία έδωσε το τελευταίο του ρεσιτάλ με την Κόστα Ρίκα, παίζοντας 120 λεπτά με αυταπάρνηση, αλλά η μπάλα δεν του έκανε το χατίρι, χωρίς όμως αυτό να χαλάσει το χειροκρότημα του κόσμου και –κυρίως – των συμπαικτών του στα αποδυτήρια.\nΘυμηθείτε στο πολύ όμορφο βίντειο της ΕΠΟ τη πρώτη συνέντευξη που παραχώρησε ο Γιώργος Καραγκούνης μετά το τέλος της καριέρας του με την εθνική ομάδα στους συμπαίκτες του στο αεροπλάνο της επιστροφής!\nΝα είσαι καλά ρε Γιώργαρε, και πλέον θα σε βλέπουμε με τα πολιτικά στον πάγκο της εθνικής, όσο και αν είναι δύσκολο. Άλλωστε πιο δύσκολο θα είναι μάλλον για σένα και αν έρθει καμιά μπαλιά προς το μέρος σου, είναι βέβαιο πως θα δώσεις μια ακόμα ασίστ.\nΗ "ανάκριση" του Γιώργου Καραγκούνη από τους Έλληνες διεθνείς


Ιγνατίου: Η Ρωσία διαλύει το γάμο των ΗΠΑ με την Τουρκία – Όλα τελειώνουν εδώ… - Ξυπνήστε ρε\nΙγνατίου: Η Ρωσία διαλύει το γάμο των ΗΠΑ με την Τουρκία – Όλα τελειώνουν εδώ…\nΈχουμε συνηθίσει να λέμε ότι όποιος υποστηρίζει πως γνωρίζει τι θα κάνει ο πρόεδρος της Τουρκίας, Ταγίπ Ερντογάν, για την υπόθεση του ρωσικού συστήματος S-400, είναι παράλογος.\nΔιότι αυτή τη στιγμή φαίνεται ότι ούτε ο ίδιος ο Ερντογάν γνωρίζει που και πώς θα καταλήξει το θέμα για τον ίδιο και τη χώρα του, επειδή ουδείς έχει ιδέα για τον τρόπο αντίδρασης των Αμερικανών.\nΟ Τούρκος ηγέτης σίγουρα γνωρίζει τι θέλει, και ποια είναι η επιθυμία του: Απαιτεί και τους S-400 και τα αμερικανικά μαχητικά F-35. Οι Αμερικανοί του απάντησαν με όλους τους τρόπους και όλα τα μέσα, ότι δεν μπορεί να έχει και τα δύο συστήματα: Ή το ένα ή το άλλο σύστημα, του είπαν δημόσια και μέσω επιστολών.\nΕνώ, από την άλλη πλευρά, ο πρόεδρος της Ρωσίας Βλαντιμίρ Πούτιν δεν έχει κανένα πρόβλημα να βρεθούν οι ρωσικοί S-400 με τα αμερικανικά F-35 στο τουρκικό έδαφος, διότι ο στόχος του είναι να κλέψει τα μυστικά τους. Τουλάχιστον αυτό ισχυρίζονται οι Αμερικανοί, και φαίνεται ότι έχουν δίκιο, υπό την έννοια ότι όλες οι αμερικανικές έρευνες αυτό αποδεικνύουν.\nΟι Αμερικανοί, λοιπόν, έχουν ξεκαθαρίσει τη στάση τους. Έστειλαν δύο τελεσίγραφα:\nΈνα του Στέιτ Ντιπάρτμεντ που αφορά την ακύρωση της αγοράς των S-400. Η αμερικανική θέση είναι ότι αυτή η αγορά είναι αντιαμερικανική και αντινατοϊκή κίνηση, και,\nΈνα του Πενταγώνου που αφορά την ακύρωση της συμμετοχής της Τουρκίας στο πρόγραμμα κατασκευής των F-35. Και επίσης την μη μεταφορά στην Τουρκία των F-35 που αγόρασε.\nΕάν η Άγκυρα αγοράσει τους S-400 θα ακυρωθεί και η αγορά των μαχητικών F-35. Με λίγα λόγια: Όλα τελειώνουν εδώ. Και ανοίγει ο δρόμος για χώρες όπως η Πολωνία, η Ελλάδα και η Σιγκαπούρη να τα αγοράσουν με έκπτωση της τάξης του 10%. Θα τολμήσει η Ελλάδα; Μάλλον το ερώτημα πρέπει να τεθεί διαφορετικά: Διαθέτει τα χρήματα για να τα αγοράσει;\nΗ κατάσταση, μετά και τη χθεσινή δήλωση του κ. Ερντογάν ότι τους S-400 τους έχουμε ήδη αγοράσει ξεκαθαρίζει. Όποιοι είχαν την παραμικρή αμφιβολία πρέπει να το χωνέψουν ότι ο πρόεδρος της Τουρκίας δεν υποχωρεί, ούτε φοβάται τις κυρώσεις. Το μήνυμα του κ. Ερντογάν στους Αμερικανούς είναι βασικά «μην μας ζαλίζετε τον …έρωτα», και στο τέλος-τέλος «θα μας δώσετε και τα F-35». Θρασύς, εκβιαστικός, και έντονα υπερόπτης. Προφανώς νομίζει ότι αυτός είναι ο πλανητάρχης και ο Ντόναλντ Τραμπ ένα τίποτα. Αλλά, έχει σημασία ότι γενικά βλέπει τον Αμερικανό πρόεδρο ως «ένα τύπο του χεριού του», και πιστεύει βαθιά μέσα του ότι θα τον πείσει για δύο πράγματα:\nΚαι να ΜΗΝ τιμωρηθεί με κυρώσεις για την εγκατάσταση των S-400, και\nΝα του επιτραπεί να αγοράσει τα F-35.\nΘα κάνει αυτό το λάθος ο Ντόναλντ Τραμπ; Εξαιρετικά δύσκολο, έως αδύνατο, αλλά πάντα λέμε ότι Τραμπ είναι, ό,τι μπορεί να φανταστεί κανείς μπορεί και να το κάνει…\nΑς δούμε τώρα τι έχουμε μπροστά μας: Αναμένουμε το αποτέλεσμα της τηλεφωνικής συνομιλίας των υπουργών Άμυνας των Ηνωμένων Πολιτειών και της Τουρκίας. Τελικά θα γίνει σήμερα Πέμπτη -δεν πραγματοποιήθηκε χθες Τετάρτη, όπως είχε δηλώσει ο κ. Πάτρικ Σάναχαν, και μετά από αυτήν θα έχουμε μία ιδέα για το πότε θα επέλθει η ρήξη μεταξύ της Άγκυρας και της Ουάσιγκτον.\nΕπίσης αναμένεται να πληροφορηθούμε τις επόμενες ώρες το αποτέλεσμα της συνεδρίασης του τουρκικού υπουργικού συμβουλίου και του Συμβουλίου Εθνικής Ασφάλειας της Τουρκίας. Και τα δύο συμβούλια αναβλήθηκαν, όπως αναφέρει μία φήμη που έρπει εσχάτως, λόγω μίας παρατεταμένης ασθένειας του Ερντογάν. Μόλις δημοσιοποιήθηκε η φήμη, ο πρόεδρος της Τουρκίας επανήλθε δριμύτερος με τη γνωστή δήλωση, ότι η αγορά των S-400 είναι ένα τετελεσμένο γεγονός.\nΕπίσης, προς το τέλος του μήνα -και ανάλογα με τις αποφάσεις της Τουρκίας- θα γίνουν οι συναντήσεις -αν γίνουν…- του αναπληρωτή υπουργού Άμυνας Πάτρικ Σάναχαν με τον Τούρκο ομόλογό του, Χουλουσί Ακάρ, στις Βρυξέλλες και του προέδρου Τραμπ με τον Ταγίπ Ερντογάν, στην Ιαπωνία. Και οι δύο συναντήσεις θα γίνουν μετά τις εκλογές για την Κωνσταντινούπολη, και αυτό έχει σημασία του, διότι ο κ. Ερντογάν θα είναι απελευθερωμένος από υποσχέσεις προς τους ψηφοφόρους, ανάμεσα στις οποίες πρωτεύουσα θέση έχει η μη ακύρωση της αγοράς των S-400.\nΑν οι αποφάσεις είναι αρνητικές για την Αμερική, πιστεύεται ότι θα ακολουθήσει «καταιγίδα».\nΑν όμως ο Ερντογάν ακυρώσει την αγορά των S-400 ή τους αφήσει ας πούμε στα πακέτα ή τους στείλει στο Κατάρ ή αλλού, θα αλλάξει το κλίμα αλλά η έλλειψη εμπιστοσύνης θα πάρει χρόνια για να επανέλθει. Η κρίση θα αποφευχθεί και θα ξεκινήσει μία δύσκολη πορεία και για την Αμερική.\nΗ Τουρκία είναι ένα μεγάλο και σημαντικό οικόπεδο, που δεν θέλει να χάσει η Ουάσιγκτον. Έχουν επενδύσει πολλά δισεκατομμύρια στην κατοχική χώρα. Και δεν θα της επιτρέψουν εύκολα να σπάσει τους δεσμούς με τη Δύση. Βέβαια σε ένα γάμο, πρέπει να συμφωνούν και οι δύο και να μην τραβούν το σχοινί διότι θα σπάσει. Και δεν πρέπει να υπάρχει τρίτος -στη συγκεκριμένη περίπτωση η Ρωσία. Αυτός ο γάμος της Αμερικής και της Τουρκίας έχει κουράσει και τις δύο πλευρές, και η τρίτη της παρέας, η Ρωσία είναι αποφασισμένη να τον διαλύσει…


Ποιοι δικαιούνται τα 800 ευρώ | SBC TV\nΣύμφωνα με την δύσκολη κατάσταση που περνάει η χώρα , είναι δεδομένο ότι οι εργαζόμενοι είναι αυτοί που ανησυχούν περισσότερο για το εργασιακό τους μέλλον αλλά και τον βιοπορισμό τους αυτή την χρονική περίοδο που έχει γίνει αναστολή λειτουργίας στις επιχειρήσεις που απασχολούνται.\nΤα καθημερινά ερωτήματα που δεχόμαστε είναι , εάν δικαιούνται το επίδομα των 800,00 ευρώ , πώς θα το πάρουν και πότε. Ας απαντήσουμε ένα ένα τα ερωτήματα και όσο πιο απλά και κατανοητά , ώστε όλοι να ξεκαθαρίσουν τι πρόκειται να συμβεί. Αυτοί που το δικαιούνται είναι: • όσοι απολύθηκαν ή αποχώρησαν αναγκαστικά από την εργασία τους από την 01/03/2020 έως την 20/03/2020 ασχέτως εάν έχει κλείσει η επιχείρηση και το ερώτημα που γεννάται εδώ είναι , πώς αποδεικνύεται ότι αναγκαστικά αποχώρησε ο εργαζόμενος; Οπότε , επειδή είναι δύσκολο να απαντηθεί , θεωρούμε ότι θα το πάρουν και όλοι όσοι έχουν αποχωρήσει. • Όσοι εργαζόμενοι εργάζονται σε επιχειρήσεις , όπου υποχρεωτικά αναστάλθηκε η λειτουργία τους σύμφωνα με τους ΚΑΔ που έχει ανακοινώσει το Υπουργείο. • Όσοι εργάζονται με πλήρη ή μερική απασχόληση σε επιχειρήσεις , όπου υποχρεωτικά αναστάλθηκε η λειτουργία τους. • Όσοι εργάζονται σε πάνω από μία εργασία και σ΄ αυτές τις επιχειρήσεις αναστάλθηκε η λειτουργία τους , θα πάρουν μία φορά το επίδομα των 800,00 ευρώ και όχι για κάθε μία εργασία. • Όσοι εργάζονται σε επιχειρήσεις όπου πλήττεται η επιχείρηση οικονομικά και θα τεθούν σε αναστολή. • Όσοι είναι ελεύθεροι επαγγελματίες , αυτοαπασχολούμενοι και συμπεριλαμβάνονται στους ΚΑΔ.\nΝα επισημάνουμε επίσης ότι σε όλους αυτούς , το κράτος θα καλύψει τις ασφαλιστικές εισφορές στο ύψος του μισθού τους καθώς επίσης και όσοι είναι άνεργοι όπου έληξε ή θα λήξει το επίδομα ανεργίας τους μέσα στο πρώτο τρίμηνο του έτους , θα παραταθεί και για άλλους δύο μήνες. Μέσα στις επόμενες μέρες περιμένουμε να ανοίξουν δυο πλατφόρμες του ΕΡΓΑΝΗ (για τους εργοδότες και για τους υπαλλήλους) , όπου όλες οι επιχειρήσεις που συμπεριλαμβάνονται στους ΚΑΔ που έχει ανακοινώσει το Υπουργείο καθώς και εκείνες οι επιχειρήσεις που πλήττονται , θα πρέπει να μπουν στην πλατφόρμα και να δηλώσουν ότι βρίσκονται σε αναστολή λειτουργίας καθώς και τα στοιχεία των υπαλλήλων τους.\nΑφού δηλωθεί από τις επιχειρήσεις , θα πρέπει και κάθε εργαζόμενος από την πλευρά του , να μπει στην πλατφόρμα και να κάνει μία υπεύθυνη δήλωση με τα στοιχεία του αλλά και με τον τραπεζικό του λογαριασμό (iban) , ώστε να του πιστωθούν τα χρήματα. Οι δικαιούχοι θα πρέπει να κάνουν την δήλωση στην ηλεκτρονική πλατφόρμα έως 31/03/2020. Τα χρήματα θα πιστωθούν στον τραπεζικό λογαριασμό που θα έχουν δηλώσει οι δικαιούχοι έως τις 10/04/2020 και το ποσό αυτό των 800,00 ευρώ είναι ακατάσχετο, αφορολόγητο και δεν συμψηφίζεται με τυχόν οφειλές.


Days Inn by Wyndham Pittsburgh από 93€. Ξενοδοχεία σε Πίτσμπεργκ - KAYAK\n1150 Banksville Road, Πίτσμπεργκ, PA 15216, Ηνωμένες Πολιτείες\n31 ακόμη προσφορές από 62€\nΣχετικά με την τοποθεσία Days Inn by Wyndham Pittsburgh\nΑυτό το κατάλυμα (Days Inn by Wyndham Pittsburgh, Πίτσμπουργκ) απέχει 5 λεπτά με το αμάξι από: Χάιντς Φιλντ και 5 λεπτά από: Κλειστό Στάδιο PPG Paints Arena. Στις σημαντικές παροχές περιλαμβάνονται δωρεάν εφημερίδες στο λόμπι, ρεσεψιόν όλο το 24ωρο και εγκαταστάσεις πλυντηρίων. Στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το Days Inn by Wyndham Pittsburgh\nΤο Days Inn by Wyndham Pittsburgh εφαρμόζει τα εξής μέτρα:\nΔιαθέσιμα δωμάτια στο Days Inn by Wyndham Pittsburgh\nDouble Rooms(71€ - 125€)\n16 ακόμη προσφορές από 76€\nStandard Rooms(95€ - 119€)\nKing Rooms(62€ - 152€)\nΠαροχές στο Days Inn by Wyndham Pittsburgh\nΚριτικές για το Days Inn by Wyndham Pittsburgh\nΑποδεκτόΒάσει 658 κριτικών από επαληθευμένους επισκέπτες\nΜειονεκτήματα:Πολύ λίγες επιλογές για πρωινό\nΜειονεκτήματα:Δεν υπήρχε σαμπουάν την πρώτη ημέρα. Οι εσώρουχα είχαν κάψετε τρύπες. Ήταν ζεστό στο δωμάτιο και δεν μπορούσα να μειώσω τη θερμοκρασία, ο θερμοστάτης ήταν χαλασμένος\ntlamont4, Αυγ 2015\nΜειονεκτήματα:Βρώμικο, μοιάζει να έκαναν παιδιά τη δουλειά. Ο κλιματισμός δεν λειτουργούσε.\nNeil, Σεπ 2014\nΜειονεκτήματα:Δεν έχει ασανσέρ. Βρώμικο Δύσκολο να πάμε. Πρωινό μελανά χρώματα\nDuquesne Incline2.3 χλμ\nMonongahela Incline2.6 χλμ\nCarnegie Science Center3.1 χλμ\nPoint State Park3.1 χλμ\nHeinz Field3.3 χλμ\nRoberto Clemente Bridge3.7 χλμ\nPNC Ballpark3.8 χλμ\nPPG Paints Arena4.1 χλμ\nNational Aviary4.2 χλμ\nChildren's Museum of Pittsburgh4.2 χλμ\nDays Inn by Wyndham Pittsburgh: Συχνές ερωτήσεις\nΙσχύουν ειδικές πολιτικές ακύρωσης για το Days Inn by Wyndham Pittsburgh λόγω του κοροναϊού (COVID-19);\nΔεν ισχύουν χρεώσεις ακύρωσης ή αλλαγής έως και 24 ώρες πριν από την άφιξη για επισκέπτες με απευθείας κρατήσεις για διαμονές στο Days Inn by Wyndham Pittsburgh έως τις 30 Ιουνίου 2020. Για περισσότερες πληροφορίες, επισκεφτείτε τη σελίδα απόκρισης του Ομίλου Wyndham στη νόσο COVID-19.\nΠού βρίσκεται το Days Inn by Wyndham Pittsburgh;\nΤο Days Inn by Wyndham Pittsburgh βρίσκεται στη διεύθυνση 1150 Banksville Road, περιοχή Banksville, 3,7 χλμ. από το κέντρο της πόλης Πίτσμπεργκ. Το κοντινότερο αξιοθέατο στο Days Inn by Wyndham Pittsburgh είναι: Duquesne Incline.\nΠότε είναι το check-in και το check-out στο Days Inn by Wyndham Pittsburgh;\nΣτο Days Inn by Wyndham Pittsburgh, το check-in γίνεται στις 15:00 και το check-out στις 11:00.\nΠροσφέρει το Days Inn by Wyndham Pittsburgh δωρεάν Wi-Fi;\nΝαι, το Days Inn by Wyndham Pittsburgh προσφέρει δωρεάν Wi-Fi.\nΠόσο απέχει το Days Inn by Wyndham Pittsburgh από το αεροδρόμιο;\nΤο Days Inn by Wyndham Pittsburgh απέχει 19,9 χλμ. από το Πίτσμπεργκ Pittsburgh. Το Days Inn by Wyndham Pittsburgh απέχει 55,2 χλμ. από το Latrobe Westmoreland County.\nComfort Inn & Suites8.4 Εξαιρετικό (784 κριτικές)0,22 χλμΕσωτερική πισίνα, Γυμναστήριο, Δωρεάν Wi-Fi+113€\nHoliday Inn Express & Suites Pittsburgh West - Green Tree8.5 Εξαιρετικό (1.165 κριτικές)1,15 χλμΕσωτερική πισίνα, Γυμναστήριο, Δωρεάν Wi-Fi+127€\nCozy Woodsy retreat still close to the City1,2 χλμΚουζίνα, ταράτσα/βεράντα, με κλιματισμό+238€\nBeautiful Newly Renovated Home Away From Home9.4 Εξαιρετικό (10 κριτικές)1,74 χλμΜόνο για ενήλικες, Κουζίνα, wifi+142€\nΑναζητήστε εκπτώσεις για το Days Inn by Wyndham Pittsburgh σε Πίτσμπεργκ με την KAYAK. Αναζητήστε τη φθηνότερη προσφορά ξενοδοχείου για το Days Inn by Wyndham Pittsburgh σε Πίτσμπεργκ. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Days Inn by Wyndham Pittsburgh με την προσφορά που σας ταιριάζει καλύτερα. από 93€/βράδυ (οι πιο πρόσφατες τιμές για το ξενοδοχείο).


Σφραγιδόλιθος της Μήλου, του 12ου π.Χ. αιώνα, γράφει μια στρατιωτική εντολή! - βίντεο | ΑΡΧΕΙΟΝ ΠΟΛΙΤΙΣΜΟΥ\nΑΡΧΙΚΗ ΣΕΛΙΔΑ / ΑΡΧΑΙΑ ΕΛΛΑΔΑ / ΑΡΧΑΙΟΛΟΓΙΑ / ΒΙΝΤΕΟ / ΓΡΑΦΗ / ΚΕΙΜΕΝΑ / ΚΡΗΤΗ / ΚΥΚΛΑΔΕΣ / ΤΕΧΝΟΛΟΓΙΑ / Σφραγιδόλιθος της Μήλου, του 12ου π.Χ. αιώνα, γράφει μια στρατιωτική εντολή! - βίντεο\nΣφραγιδόλιθος της Μήλου, του 12ου π.Χ. αιώνα, γράφει μια στρατιωτική εντολή! - βίντεο\nΑΡΧΑΙΑ ΕΛΛΑΔΑ , ΑΡΧΑΙΟΛΟΓΙΑ , ΒΙΝΤΕΟ , ΓΡΑΦΗ , ΚΕΙΜΕΝΑ , ΚΡΗΤΗ , ΚΥΚΛΑΔΕΣ , ΤΕΧΝΟΛΟΓΙΑ Edit\nΣφραγιδόλιθος της Μήλου,\nτου 12ου (;) π.Χ. αιώνα\nΗ πρώτη φράση του ελληνικού φθογγικού συστήματος:\n"Εξόντωση με κάθε τρόπο!"\nΗ Ιερογλυφική γραφή της Κρήτης.\nΛΕΞΕΙΣ-ΚΛΕΙΔΙΑ: ΣΦΡΑΓΙΔΟΛΙΘΟΣ, ΜΗΛΟΣ, ΚΥΚΛΑΔΕΣ, ΚΡΗΤΗ, ΓΡΑΦΗ, ΚΡΗΤΙΚΑ ΙΕΡΟΓΛΥΦΙΚΑ


OXI ALLO KAPBOYNO: Τσίπρας στους FT: Θα κρατήσω την Ελλάδα στο ευρώ!\nΤσίπρας στους FT: Θα κρατήσω την Ελλάδα στο ευρώ!\nΜε τίτλο "θα κρατήσω την Ελλάδα στην Ευρωζώνη και θα αποκαταστήσω την ανάπτυξη"...\nο Αλέξης Τσίπρας αρθρογραφεί στους Financial Times.\nΌλo το άρθρο:\n» Ο πρόεδρος Μπάρακ Ομπάμα είχε δίκιο όταν είπε την Παρασκευή: 'Ας κάνουμε ό,τι μπορούμε για ανάπτυξη τώρα, ακόμη κι αν εξετάζουμε το μακροπρόθεσμο σχέδιο για τη σταθεροποίηση των χρεών και των ελλειμμάτων και ξεκινάμε τη μείωσή τους με έναν σταθερό και λογικό τρόπο'. Αυτό αρμόζει και για τη δική μου χώρα. Η ανάγκη να δοθεί μία ευκαιρία για πραγματική ανάπτυξη στην Ελλάδα και ένα νέο μέλλον είναι τώρα ευρύτερα αποδεκτή από ποτέ.\n» Πιστεύω ακράδαντα ότι θα έχουμε μία σαφή δημοκρατική εντολή από τον λαό της Ελληνικής Δημοκρατίας την Κυριακή. Με αυτήν την εντολή θα λάβουμε άμεση δράση για τον τερματισμό των διεφθαρμένων και ανεπαρκών πολιτικών και ρυθμιστικών συστημάτων που έχουν καταστρέψει την οικονομία μας τις τελευταίες δεκαετίες. Ο λαός της Ελλάδας επίσης περιμένει από εμάς να αναλάβουμε αμέσως την ευθύνη για την αποτροπή της αναπτυσσόμενης ανθρωπιστικής κρίσης στη χώρα.\n» Ο ΣΥΡΙΖΑ είναι το μόνο πολιτικό κίνημα σήμερα στην Ελλάδα που μπορεί να αποφέρει οικονομική, κοινωνική και πολιτική σταθερότητα στη χώρα. Η σταθερότητα στην Ελλάδα βραχυπρόθεσμα θα ευνοήσει την ευρωζώνη σε μία κρίσιμη καμπή για την εξέλιξη του ενιαίου νομίσματος. Εάν δεν αλλάξουμε την πορεία μας, η λιτότητα απειλεί, με ακόμη μεγαλύτερη βεβαιότητα, να μας οδηγήσει εκτός ευρωζώνης.\n» Μόνο ο ΣΥΡΙΖΑ μπορεί να εγγυηθεί σταθερότητα στην Ελλάδα γιατί δεν κουβαλάμε το πολιτικό φορτίο των κομμάτων του κατεστημένου, που έφεραν την Ελλάδα στην άκρη του γκρεμού. Γι' αυτόν τον λόγο, οι ψηφοφόροι στηρίζουν τη δέσμευσή μας να τραβήξουμε τη χώρα από το χείλος της καταστροφής. Θα βάλουμε τη χώρα σε νέα τροχιά ανάπτυξης μέσω μιας κυβέρνησης με διαφάνεια.\n» Η ανανεωμένη Ελλάδα θα συμβάλει στις νέες βάσεις μιας πιο ενωμένης Ευρώπης. Οι εξελίξεις στην Ισπανία το Σαββατοκύριακο επιβεβαιώνουν ότι η κρίση είναι πανευρωπαϊκή και πως ο τρόπος χειρισμού της μέχρι τώρα ήταν απολύτως αναποτελεσματικός.\n» Ο λαός της Ελλάδας θέλει να αντικαταστήσει το παλιό και αποτυχημένο μνημόνιο (που υπογράφηκε τον Μάρτιο από την ΕΕ και το ΔΝΤ) με ένα 'εθνικό σχέδιο για την ανασυγκρότηση και την ανάπτυξη'.\n» Αυτό είναι απαραίτητο για να αποτραπεί η ανθρωπιστική κρίση στην Ελλάδα και για να σωθεί το ενιαίο νόμισμα. Τα συστημικά δημοσιονομικά προβλήματα της Ελλάδας είναι, εν πολλοίς, πρόβλημα χαμηλών δημοσίων εσόδων. Αναρίθμητες φορολογικές ελαφρύνσεις και απαλλαγές δόθηκαν στα κατεστημένα συμφέροντα από τις προηγούμενες κυβερνήσεις, μαζί με χαμηλό πραγματικό φορολογικό συντελεστή στα προσωπικά εισοδήματα αλλά και στο κεφάλαιο, γεγονός που εξηγεί σε μεγάλο βαθμό το πρόβλημα. Το ίδιο συμβαίνει και με την ιδιαίτερα αναποτελεσματική μέθοδο είσπραξης των φόρων.\n» Σύμφωνα με τη Eurostat, η Ελλάδα υστερεί σε σχέση με τον μέσο όρο της ευρωζώνης ως προς τα δημόσια έσοδα (ως ποσοστό του ΑΕΠ) κατά 4%. Το δικομματικό πολιτικό σύστημα σπατάλησε δεκαετίες αγνοώντας την άμεση ανάγκη για αποτελεσματική φορολογική μεταρρύθμιση. Επικέντρωσε όλες τις προσπάθειες συλλογής εσόδων από φορολογία σε μία πηγή της φορολογίας εισοδήματος που εξαντλείται: τα νοικοκυριά μεσαίων και χαμηλών εισοδημάτων.\n» Βάσει του δικού μας σχεδίου ανασυγκρότησης και ανάπτυξης, δεσμευόμαστε ότι θα ακολουθήσουμε πρόγραμμα ρεαλιστικής και κοινωνικά δίκαιης δημοσιονομικής σταθεροποίησης. Η δομή αυτού του προγράμματος αποτελείται από: σταθεροποίηση των δημοσίων δαπανών περίπου στο 44% του ΑΕΠ και αναπροσανατολισμό των δαπανών ώστε να εξασφαλιστεί ότι θα πιάσουν τόπο, αύξηση των εσόδων από την άμεση φορολόγηση στο μέσο ευρωπαϊκό επίπεδο (κατά περισσότερο από 4% του ΑΕΠ) κατά τη διάρκεια της τετραετίας και μεταρρύθμιση του φορολογικού συστήματος έτσι ώστε να εντοπίζεται ο πλούτος και το εισόδημα όλων των πολιτών και να κατανέμεται δίκαια το βάρος της φορολογίας.\n» Η έλλειψη οικονομικής διαφάνειας επικρατεί, ακόμη και ενώ οι τράπεζες ανακεφαλαιοποιούνται με δάνεια από την τρόικα (ΕΕ, ΔΝΤ και ΕΚΤ). Θα εξασφαλίσουμε ότι οι βιώσιμες τράπεζες θα ανακεφαλαιοποιηθούν με διαφανή τρόπο, που θα είναι πλήρως σύμφωνος με το δημόσιο συμφέρον. Αυτός είναι ο μόνος τρόπος να εξασφαλίσουμε ότι το συνολικό οικονομικό σύστημα θα επιστρέψει πλήρως στη σταθερότητα.\n» Ο Άρθρουρ Μίλερ κάποτε έγραψε ότι 'μια εποχή μπορεί να ειπωθεί ότι τερματίστηκε όταν θα έχουν εξαντληθεί οι βασικές αυταπάτες της'. Η βασική αυταπάτη για μία καλή ελληνική κυβέρνηση υπό το παλαιό καθεστώς του δικομματισμού έχει εξαντληθεί. Τώρα είναι απολύτως ανίκανη να εξασφαλίσει την επιστροφή της χώρας στην ανάπτυξη και την πλήρη συμμετοχή της στην ευρωζώνη. Αυτήν την Κυριακή, η Ελλάδα θα μπει σε μία νέα εποχή ανάπτυξης και ευημερίας. Η νέα εποχή ξεκινά τη Δευτέρα.»


Αβεβαιότητες και επιβράδυνση ευνοούν τον χρυσό - Ειδήσεις - νέα - Το Βήμα Online\nΑβεβαιότητες και επιβράδυνση ευνοούν τον χρυσό\nΟι ειδικοί προβλέπουν ότι θα λειτουργήσει και πάλι ως το «ασφαλές καταφύγιο» των επενδυτών\nΘα λάμψει ο χρυσός το 2019. Αυτό προβλέπουν οι ειδικοί. Και η πρόβλεψή τους δεν σχετίζεται με την αποφυλάκιση του… Ριχάρδου, διότι δεν εκλαμβάνουν τον χρυσό ως το έσχατο περιουσιακό στοιχείο που διαθέτουν οι οικονομικά κατεστραμμένοι για να εκποιήσουν και να επιβιώσουν αλλά ως το κατεξοχήν «ασφαλές καταφύγιο» των επενδυτών. Των εχόντων και κατεχόντων δηλαδή. Ο χρυσός λοιπόν θα λάμψει επειδή πληθαίνουν οι απειλές για την παγκόσμια οικονομία, ελλοχεύουν τα απρόοπτα και βασιλεύει η αβεβαιότητα. Και θα λάμψει περισσότερο αν, για παράδειγμα, έχουμε ένα άτακτο Brexit και ύφεση στη Βρετανία, αν κλιμακωθεί ο εμπορικός πόλεμος ΗΠΑ – Κίνας, αν υποχωρήσει το δολάριο που αποτελεί, ως γνωστόν, το απόλυτο αποθεματικό νόμισμα.\nΕνισχυτικά για τον χρυσό λειτουργούν πάμπολλοι παράγοντες, οικονομικοί και πολιτικοί. Ο τερματισμός του προγράμματος ποσοτικής χαλάρωσης από τον Μάριο Ντράγκι και την ΕΚΤ, η αστάθεια των αγορών σε βάθος χρόνου που προβλέπουν οι ειδικοί και οι αυξανόμενοι γεωπολιτικοί κίνδυνοι θα αποβούν επίσης προς όφελος του «κίτρινου μετάλλου». Επίσης οι τιμές των μετοχών στη Wall Street βρίσκονται ήδη στα ύψη και η αύξηση του κόστους του δανεισμού από τη Fed ευνοεί την αποκλιμάκωσή τους.\nΤο ανταγωνιστικό δολάριο και τα επιτόκια\nΗ ανοδική πορεία των αμερικανικών επιτοκίων ευνοεί βέβαια το δολάριο. Αν αυτή συνεχιστεί και το 2019, το αμερικανικό νόμισμα ίσως εξελιχθεί σε ανταγωνιστή του χρυσού, των άλλων πολύτιμων μετάλλων και των ασφαλών καταφυγίων εν γένει.\nΥπενθυμίζεται ότι τις παραμονές των Χριστουγέννων που ανακοίνωσε μία ακόμα αύξηση του βασικού επιτοκίου του δολαρίου, ο πρόεδρος της Fed Τζερόμ Πάουελ είπε ότι οι αυξήσεις ίσως να είναι λιγότερες τη νέα χρονιά.\nΑν παρατηρήσει κανείς την πορεία της τιμής του χρυσού τη χρονιά που πέρασε, θα διαπιστώσει ότι ενώ έως τα μέσα Απριλίου αυτή κυμαινόταν στα υψηλότερα επίπεδα της χρονιάς (1.300-1.362 δολάρια η ουγκιά), στη συνέχεια άρχισε να κατρακυλά, για να πέσει τον Αύγουστο κάτω από τα 1.180 δολάρια η ουγκιά.\nΤο παράδοξο έγκειται στο ότι η κάθετη αποκλιμάκωση των τιμών συντελέστηκε σε μια περίοδο δραματικής επιδείνωσης των εμπορικών σχέσεων των ΗΠΑ όχι μόνο με την Κίνα αλλά με σχεδόν όλους τους μεγάλους εμπορικούς εταίρους τους (ΕΕ, Καναδά, Μεξικό).\nΡοκανίζει την ανταγωνιστικότητα\nΕν κατακλείδι, πλην θερμού (και όχι εμπορικού) πολεμικού απροόπτου σε κρίσιμη γεωπολιτικά και οικονομικά περιοχή του πλανήτη και πλην νέας γενικευμένης οικονομικής καταστροφής (σαν και αυτήν του 2008), εξελίξεις που θα εκτίνασσαν στα ύψη την τιμή του ευγενούς μετάλλου, οι προοπτικές να επιστρέψουν οι τιμές στα επίπεδα των αρχών της δεκαετίας (των 1.800 δολαρίων η ουγκιά δηλαδή) είναι ασθενείς. Και αυτό λόγω της ισχύος του αμερικανικού νομίσματος.\nΠρόκειται βέβαια για μια ισχύ υπερβολική, την οποία ούτε ο ίδιος ο πρόεδρος Τραμπ επιθυμεί, διότι θεωρεί ότι ροκανίζει την ανταγωνιστικότητα των αμερικανικών προϊόντων στις διεθνείς αγορές.\nΓι’ αυτό και παρεμβαίνει συχνά με τον προσφιλή του τρόπο (τουιταρίσματα) εξαπολύοντας απειλές και κατάρες κατά της Fed και του νέου προέδρου της. Τον οποίο βέβαια εκείνος διόρισε για να διαδεχθεί την «αριστερή» προστάτιδα των ανέργων και των άλλων αδυνάμων, Τζάνετ Γέλεν.


Erasmus Young Entrepreneurs: Μια ξεχωριστή εμπειρία! - Λάρισα | larisaevents.gr - Όλη η Λάρισα σε μια σελίδα\nErasmus Young Entrepreneurs: Μια ξεχωριστή εμπειρία!\nΑπό ΘΑΝΟΣ ΠΕΡΗΦΑΝΗΣ 26 Φεβρουαρίου 2020 0\nΑκούγοντας ολοένα και περισσότερο για τα νέα προγράμματα της Ευρωπαικής Ένωσης αποφασίσαμε πως αποτελεί ένα άκρως ενδιαφέρον θέμα για όλους μας. Έτσι συναντήσαμε την Κατερίνα Μιχαλέ από το πρόγραμμα Erasmus for Young Entepreneurs.\nΗ Κατερίνα μας μίλησε για το πρόγραμμα και τα οφέλη αυτού.\nΚαλησπέρα κ. Περηφάνη και σας ευχαριστώ για τη σημερινή μας συνέντευξη.\nΠείτε μας μερικά πράγματα για τον εαυτό σας!\nΟνομάζομαι Μιχαλέ Κατερίνα, ζω και εργάζομαι στη Λάρισα. Σπούδασα Νομική στο Αριστοτέλειο Πανεπιστήμιο Θεσσαλονίκης και τον τελευταίο χρόνο εργάζομαι στο Κέντρο Δια Βίου Μάθησης Καινοτομία. Το κύριο πεδίο ενασχόλησης μου είναι ο σχεδιασμός και υλοποίηση ευρωπαϊκών δράσεων είτε προσανατολισμένα στο τομέα της Νεολαίας με ιδιαίτερο focus στις ευπαθείς κοινωνικές ομάδες, είτε στον τομέα των ενηλίκων και ειδικότερα της Επαγγελματικής Εκπαίδευσης και Κατάρτισης.\nΤι είναι το πρόγραμμα Erasmus for Young Εntrepreneurs;\nΑρχικά να δηλώσω πως είμαι ενθουσιασμένη που συμμετέχουμε ως ΚΑΙΝΟΤΟΜΙΑ σε ένα τόσο σπουδαίο πρόγραμμα της Ευρωπαϊκής Ένωσης που διανύει τον 12ο κατά σειρά επιτυχημένο κύκλο ζωής του. Το Erasmus για Νέους Επιχειρηματίες βοηθά φιλόδοξους Ευρωπαίους υποψήφιους επιχειρηματίες να αποκτήσουν τις απαραίτητες δεξιότητες για να ξεκινήσουν και/ ή να διευθύνουν με επιτυχία μία μικρή επιχείρηση στην Ευρώπη. Νέοι επιχειρηματίες συναντώνται και ανταλλάσσουν γνώσεις και επιχειρηματικές ιδέες με έναν έμπειρο επιχειρηματία, με τον οποίο και συνεργάζονται.\nΜπορούν να πάρουν μέρος στο πρόγραμμα:\n-νέοι επιχειρηματίες που σχεδιάζουν να ξεκινήσουν τη δική τους επιχείρηση ή την έχουν ξεκινήσει ήδη εντός της τελευταίας τριετίας\nΠοια είναι η διάρκεια ανταλλαγής;\nΗ περίοδος ανταλλαγής έχει διάρκεια από 1 έως 6 μήνες. Υπάρχει επίσης δυνατότητα παράτασης. Και επειδή θα με ρωτήσετε, η εν λόγω κινητικότητα φυσικά και χρηματοδοτείται από την Ευρωπαϊκή Επιτροπή.\nΠοια τα οφέλη της ανταλλαγής;\nΠοιος ο ρόλος του Κέντρο Δια Βίου Μάθησης Καινοτομία σ’ αυτό το πρόγραμμα;\nΟ κύριος σύνδεσμος επικοινωνίας σας καθ’ όλη τη διάρκεια του προγράμματος Erasmus Νέοι Επιχειρηματίες θα είναι το τοπικό σημείο επαφής σας. Το ρόλο αυτό έχει το Κέντρο Δια Βίου Μάθησης Καινοτομία. Θα σας καθοδηγήσουμε σε όλα τα στάδια του προγράμματος ανταλλαγής: θα σας βοηθήσουμε με την αίτησή σας, θα σας βοηθήσουμε να εδραιώσετε μία επιτυχημένη σχέση με τον κατάλληλο επιχειρηματία και θα απαντάμε σε κάθε ερώτηση και απορία σας. Επίσης θα αξιολογήσουμε τη διαδικασία υποβολής της αίτησής σας. Όταν αυτή γίνει δεκτή, θα μπορέσετε να αναζητήσετε έναν επιχειρηματία. Το τοπικό σημείο επαφής του επιχειρηματία υποδοχής θα προσφέρει επίσης βοήθεια σε τοπικό επίπεδο στους επισκέπτες νέους επιχειρηματίες κατά τη διάρκεια της παραμονής τους.\nΠώς μπορεί κάποιος είτε νέος επιχειρηματίας είτε επιχειρηματίας υποδοχής να κάνει την αίτηση του;\nΟι νέοι και οι έμπειροι επιχειρηματίες που είναι πρόθυμοι να συμμετάσχουν στο πρόγραμμα ανταλλαγής για επιχειρηματίες, θα πρέπει να υποβάλουν αίτηση μέσω της ειδικής πλατφόρμας και να επιλέξουν το τοπικό σημείο επαφής το Κέντρο Δια Βίου Μάθησης Καινοτομία. Μόλις η αίτησή σας γίνει δεκτή, θα μπορέσετε να βρείτε όλες τις άλλες έγκυρες αιτήσεις στον ηλεκτρονικό κατάλογο, ο οποίος παρέχει σε εσάς και στο τοπικό σημείο επαφής σας να τη δυνατότητα αναζήτησης των κατάλληλων επιχειρηματιών. Σε κάθε περίπτωση όμως, είμαστε εδώ να βοηθήσουμε.\nΑκούγεται πολύ ενδιαφέρον πράγματι!\nΚαι ακούγεται αλλά και είναι! Να σημειώσω ότι στο official site του προγράμματος οι ενδιαφερόμενοι μπορούν να βρουν πληθώρα χρήσιμων αρχείων προκειμένου να κατατοπιστούν για το πρόγραμμα, όπως οδηγούς εγγραφής που περιγράφουν αναλυτικά τη διαδικασία, πληροφορίες για τα απαραίτητα δικαιολογητικά καθώς και ιστορίες επιτυχίας από επιχειρηματίες που έχουν ήδη ολοκληρώσει την ανταλλαγή. Φυσικά το Κέντρο μας είναι εδώ για να παράσχει πληροφορίες τόσο για το πρόγραμμα όσο και για την υποβολή της αίτησης και τα δικαιολογητικά.\nΓια το λόγο αυτό μάλιστα θα διοργανωθεί και ενημερωτική ημερίδα την ερχόμενη Τρίτη, 3 ,Μαρτίου και ώρα 18:00 στις εγκαταστάσεις μας, Σωκράτους 111, Νέα Σμύρνη.\nΠου μπορούν να δηλώσουν το παρόν οι ενδιαφερόμενοι;\nΜπορούν να μας καλούν στο 2410-555590, καθημερινά από 8:00 μέχρι 16:00 ή να στείλουν ένα email στο [email protected] με το Ονοματεπώνυμο τους και ένα τηλέφωνο επικοινωνίας. Σας περιμένουμε για να κάνουμε μαζί αυτό το υπέροχο ταξίδι στον κόσμο του Erasmus Νέοι Επιχειρηματίες.\nΕγώ ευχαριστώ για το χρόνο σας και την ευκαιρία να ακουστεί το πρόγραμμα μας μέσω του site σας. Να έχετε μια όμορφη μέρα!\nΤι θα γίνει τελικά με τα κέντρα διασκέδασης/bar στη Λάρισα; - 13 Μαρτίου 2020\nERASMUSERASMUS FOR YOUNG ENTEPRENEURSΚΑΙΝΟΤΟΜΙΑΚΑΤΕΡΙΝΑ ΜΙΧΑΛΕΚΕΝΤΡΟ ΔΙΑ ΒΙΟΥ ΜΑΘΗΣΗΣ\nΧΡΙΣΤΙΝΑ ΣΙΜΟΥΛΗ 30 Ιουνίου 2016 3 Αυγούστου 2018\nΟι Λαρισαίοι «Παρκουράδες» που συγκίνησαν με την παρουσία τους κοινό και κριτική επιτροπή στο Ελλάδα Έχεις Ταλέντο (Video + επικοινωνία)\nlarisaevents 10 Οκτωβρίου 2017 1 Αυγούστου 2018\nΘοδωρής Δημουλός και Τόλης Ζιώγας | Floba TV\nlarisaevents 1 Δεκεμβρίου 2016 29 Ιουλίου 2018


Κατερίνα Καινούργιου: Το Παριζιάνικο στιλ της θα σε συναρπάσει και θα το υιοθετήσεις… εύκολα! | Gossip-tv.gr\nΦυσική και ανέμελη και με στιλ καθόλου επιτηδευμένο! Αυτό είναι το Παριζιάνικο στιλ της Κατερίνας Καινούργιου και θα το ζηλέψεις κι εσύ!\nΑν ένα κορίτσι της τηλεόρασης είναι αυτό για το οποίο εκτός από την ωραία θεματολογία της εκπομπής, τα σωστά Ελληνικά της όλοι μιλούν και το στιλ της, αυτό δεν είναι άλλο από την Κατερίνα Καινούργιου.\nΜε άποψη, στιλάτη και πάντα ακολουθώντας με το «γράμμα» τις τάσεις της μόδας, η Κατερίνα γίνεται θέλοντας και μη… οδηγός αγοράς. Γιατί; Γιατί ξέρει ακριβώς τον σωστό τρόπο να κάνει κάθε ρούχο must! Αυτή τη φορά μας ξετρέλανε με το στιλ που αποπνέει γαλλική φινέτσα.\nΘηλυκότητα, απλότητα και κυρίως με χαλαρή διάθεση στη γραμμή των ρούχων που επιλέγει. Σε αυτή την υπέροχη εμφάνιση η Κατερίνα διάλεξε δερματίνη φούστα σε γραμμή άλφα και σε φανταστική πράσινη απόχρωση, την οποία συνδύασε με πλεκτό ζακετάκι, σε πιο nude απόχρωση του πράσινου και μπότες.\nΚι αν ακόμη αναρωτιέσαι πώς διατηρεί τη γραμμή της;\nΤο tip της αποτοξίνωσης της είναι, κάθε πρωί να πίνει ένα ποτήρι χλιαρό νερό μέσα στο οποίο έχει στύψει ένα λεμόνι. «Το λεμόνι είναι φυσικό διουρητικό που βοηθά να αποβάλλονται οι τοξίνες. Δίνει ενέργεια και οξυγονώνει το αίμα!», επισημαίνει η ίδια.\nΠαράλληλα με τη διατροφή, η Κατερίνα είναι φαν και της γυμναστικής, αφού ασκείται συστηματικά κάνοντας TRX και άλλα είδη προπόνησης!


Γιάννης Στάνκογλου: Ποια είναι η γνώμη του πρωταγωνιστή για το εμβόλιο κατά του κορονοϊού; – news.makedonias.gr\n“Ο “εχθρός” είναι μπροστά μας και οφείλουμε να τον αντιμετωπίσουμε” τονίζει ο Γιάννης Στάνκογλου.\nΜε αφορμή τη νέα σειρά του MEGA, «Σχεδόν ενήλικες», ο Γιάννης Στάνκογλου μίλησε στη Real life και τον δημοσιογράφο Βασίλη Μπουζιώτη για όλα. Μεταξύ άλλων, ο αγαπημένος πρωταγωνιστής αναφέρθηκε στην κατάσταση που όλοι βιώνουμε εν μέσω του…Πηγή\nPrevious Post: Γειτονιές στο Πιάτο: Ο Σκαρμούτσος στη Σαλαμίνα!\nNext Post: Κορονοϊός: Εμβόλια σε κάθε γωνιά της χώρας – Το πρόγραμμα και οι εικόνες που κέντρισαν τα βλέμματα (video)


Σταματήστε την γκρίνια των παιδιών σας\nΟι καλοί λόγοι για να γκρινιάξει κάποιος είναι πραγματικά πολλοί. Αν δε αυτός ο «κάποιος» μετράει 3,4,5 χρόνια ζωής, τότε οι «πολλοί» λόγοι μπορούν άνετα να γίνουν ...\n«ατελείωτοι». Τα παιδιά δεν είναι πολύ καλά στο να φιλτράρουν τα συναισθήματα και τις αντιδράσεις τους κι έτσι με την πρώτη αφορμή που θα παρουσιαστεί, δεν θα διστάσουν να κλάψουν, να νιαουρίσουν και γενικώς να γκρινιάξουν για τις αφόρητες αδικίες που η παλιοζωή τους επιφυλάσσει.\nΉρθε η ώρα να φύγουν απ’ τον παιδότοπο, πρέπει να μαζέψουν τα παιχνίδια τους, απαγορεύεται να σηκωθούν απ’ το τραπέζι μέχρι να τελειώσει το φαγητό, ο μεγάλος αδερφός πήγε βόλτα με τον μπαμπά, ήρθε η ώρα να βουρτσίσουν τα δόντια τους –η ζωή είναι σκληρή και άδικη με τα απανταχού πιτσιρίκια. Αν είσαι παιδί, ο κανόνας έχει ως εξής: όταν η ζωή δεν σου δίνει αυτό που θες, κλάψε σαν να μην υπάρχει αύριο.\nΤι πρέπει λοιπόν να κάνετε για να μειώσετε την γκρίνια του παιδιού;\nΠρώτη σκέψη: Μήπως χρειάζεται κάτι;\nΠριν σπεύσετε να αποφανθείτε ότι «όλο γκρινιάζει» και ότι «είναι δύσκολο παιδί» κάντε ένα πρόχειρο τσεκ. Έχει φάει επαρκώς; Έχει κοιμηθεί αρκετά; Μήπως δεν του έχετε δώσει τη δέουσα προσοχή κι απλά τη διεκδικεί με τον αποτελεσματικότερο κατά τη γνώμη του τρόπο; Μήπως το πρόγραμμά του είναι πιο φορτωμένο απ' όσο αντέχει; Η γκρίνια τις περισσότερες φορές είναι φυσικό αποτέλεσμα κάποιας έλλειψης. Επομένως, πριν εφαρμόσετε πρακτικές αντιμετώπισης αναρωτηθείτε μήπως η πραγματική αντιμετώπιση της εν λόγω γκρίνιας λύνεται με χάδια/ φαγητό ή ύπνο.\nΕίναι πολύ σημαντικό να αναλάβετε δράση άμεσα. Αυτό δεν σημαίνει φυσικά ότι πρέπει να δώσετε στο παιδί ό,τι ζητάει. Σύμφωνα με τη Rene Hackney, εξελικτική ψυχολόγο «Τα παιδιά είναι ικανά να μη σταματήσουν ποτέ να γκρινιάζουν. Όσο περισσότερο αφήνετε το παιδί να παραπονιέται, τόσο πιο αποφασισμένο θα γίνεται να μη σταματήσει.». Σκεφτείτε το προσωπικά: όταν τα νεύρα σας είναι εντελώς σπασμένα και το κεφάλι σας κοντεύει να σπάσει απ' τον εκνευρισμό, δεν είναι αφόρητο να μην αντιδρά κανείς;\nΗ τακτική «Ασ' το να γκρινιάζει» δεν είναι αποτελεσματική -και οπωσδήποτε ευχάριστη- για τα περισσότερα παιδιά. Όταν η γκρίνια δείξει το κακομούτσουνο πρόσωπό της, λοιπόν, μην την αγνοήσετε.\n«Καταλαβαίνω πώς νιώθεις, αλλά...»\nΈνας κοινός τρόπος αντιμετώπισης των έντονων παραπόνων είναι η κατανόηση. Ακόμη κι αν βράζετε από θυμό και η υπομονή σας εξαντλείτε (ξέρουμε -όλα είναι εύκολα στα λόγια, αλλά ποιος είπε ότι η μητρότητα είναι εύκολη;) χαμηλώστε τη φωνή σας, γονατίστε ή κατεβείτε στο ύψος του, κοιτάξτε στα μάτια το παιδί με ζεστασιά και ηρεμία και πείτε του ότι καταλαβαίνετε απόλυτα γιατί είναι εκνευρισμένο.\nΓια παράδειγμα: «Ξέρω ότι θέλεις κι άλλο παιχνίδι, αλλά κάθε παιδάκι παίρνει μόνο ένα. Κοίτα, έχουν 20 παιχνίδια. Πόσα παιδάκια λες να είναι εδώ;»\n«Δεν καταλαβαίνω τι μου λες όταν μιλάς έτσι»\nΑντιμετωπίστε τη γκρίνια κάνοντας επίθεση στα εκφραστικά της μέσα: η παραπονιάρικη φωνή -αυτή η φωνή που κάθε παιδί που σέβεται τον εαυτό του διαθέτει- είναι το πρώτο οχυρό που πρέπει να γκρεμίσετε. Αν καταφέρετε να αλλάξετε τον τρόπο που μιλάει το παιδί, έχετε σοβαρές πιθανότητες να αλλάξετε το κλίμα.\nΓια παράδειγμα: Αν σας ζητάει έντονα κάτι με απαρηγόρητο ύφος τύπου «Έχω να φάω και να κοιμηθώ 6 μέρες, σε παρακαλώ λυπήσου με!», πείτε του «Δεν μπορώ να καταλάβω τι θέλεις όταν μιλάς έτσι. Πες το μου την κανονική σου φωνή και θα σου απαντήσω.» Μπορεί να χρειαστεί να επαναλάβετε αυτή τη φράση αρκετές φορές μέχρι να «περάσει», αλλά αν την πείτε αργά και καθαρά σε ήρεμο τόνο, τη στιγμή που το νιαούρισμά του έχει σωπάσει, θα τα καταφέρετε να το κάνετε να σας μιλήσει κανονικά.\nΟ πατροπαράδοτος αντιπερισπασμός\nΜέχρι την ηλικία του Δημοτικού περίπου τα παιδιά -ευτυχώς!- αποσπώνται εύκολα, αν ξέρεις τι να αντιπροτείνεις. Χρησιμοποιήστε λοιπόν την πανάρχαια στρατηγική του αντιπερισπασμού για να αποσπάσετε την προσοχή του παιδιού απ' αυτό που ζητάει. Το παν εδώ είναι να δείξετε ειλικρινά ενθουσιασμένοι ή πραγματικά ανήμποροι.\nΓια παράδειγμα: «Θα το συζητήσουμε σε λίγο. Τώρα φέρε γρήγορα τα αυτοκινητάκια γιατί θέλω οπωσδήποτε να σε κερδίσω στους αγώνες.» ή «Περίμενε, πριν το κουβεντιάσουμε αυτό, θέλω να μου φέρεις όσο πιο γρήγορα μπορείς το ποτιστήρι απ' το μπαλκόνι!».\n«Σε βλέπω, σε ακούω αλλά δώσε μου λίγο χρόνο»\nΌταν το παιδί παραπονιέται διεκδικώντας την προσοχή σας σε μια ιδιαίτερα ακατάλληλη στιγμή, όπως ένα σοβαρό τηλεφώνημα ή μια συνομιλία πραγματικά μεγάλης σημασίας, δείξτε του ότι το ακούτε με κάτι περισσότερο από ένα «Περίμενε λίγο» ή ένα «Όχι τώρα». Ακουμπήστε, κοιτάξτε στα μάτια και γνέψτε του για να αντιληφθεί ότι έχει την προσοχή σας.\nΓια παράδειγμα: Όταν μιλάτε και το παιδί κουβαριάζεται στα πόδια σας μιλώντας ακατάπαυστα και ζητώντας... οτιδήποτε, αγγίξτε το σφιχτά στο χέρι ή το μπράτσο, κοιτάξτε το ευθεία στα μάτια και κάντε του με το χέρι σας νόημα ότι σε ένα λεπτό θα είστε δική του. Συνεχίστε να το κρατάτε όσο μιλάτε για να καταλάβει ότι καταλαβαίνετε την ανάγκη του.


Η τεχνολογία στην υπηρεσία του στρες & της κατάθλιψης\nΗ τεχνολογία στην υπηρεσία του στρες & της κατάθλιψης , γράφει η Κατερίνα Μαγγανά\nΈξυπνα κινητά, ηλεκτρονικά ταχυδρομεία μπορούν να σε βρουν οπουδήποτε, πλακέτες ηλεκτρονικές (ipad) που πάνε όπου πας, τα έχεις μαζί σου για να είσαι πάντα συνδεδεμένος με το facebook ή να κάνεις tweets… η τεχνολογία είναι παντού μέσα στην καθημερινότητά μας. Διευκολυντική φυσικά, τίποτα όμως δεν έχει μόνο μία όψη.\nΤι γίνεται με το στρες και τις αγχογόνες διαταραχές που μπορεί να μας προκαλέσουν οι άπειρες και, ίσως συχνά καταπιεστικές, εφαρμογές της;\nΖΩΝΤΑΣ ΜΕ «ΣΥΝΔΕΣΗ»\nΟι τεχνολογικές διευκολύνσεις μοιάζουν πλέον απεριόριστες και σε ένα πρώτο επίπεδο πράγματι κάνουν την ζωή μας πιο εύκολη, τόσο πρακτικά όσο και συναισθηματικά σε κάποιες περιπτώσεις. Έρευνες έχουν διαπιστώσει ότι η ηλεκτρονική επικοινωνία, για παράδειγμα, διευκολύνει πολύ άτομα με ζητήματα αυτοπεποίθησης, που νοιώθουν πολύ ντροπαλά να κάνουν επαφές μέσα στον κοινωνικό τους περίγυρο, απέναντι σε «πραγματικούς» ανθρώπους. Δημιουργούν όμως και τις πιο εύφορες προϋποθέσεις για να δυσκολέψουμε όχι τόσο την πρακτική πλευρά της ζωής μας αλλά την ψυχική. Να μην μιλήσουμε για την εξάρτηση, που είναι ξεχωριστή και πολύ σοβαρή κλινική πραγματικότητα πλέον. Η υπερβολική ενασχόληση με τις σύγχρονες τεχνολογίες είναι πηγή άγχους και στρες, δηλώνουν οι ερευνητές, προκαλεί καταθλίψεις και δυσχεραίνει την κοινωνικότητά μας.\nΈχω την αίσθηση ότι ένας παρατηρητικός άνθρωπος μπορεί να φτάσει στο σχετικό συμπέρασμα και χωρίς να έχει διαβάσει τις έρευνες, παρατηρώντας απλώς τι συμβαίνει γύρω του.\nΜα πώς μπορούν τα αγαπημένα gadgets και οι εφαρμογές τους να τα κάνουν όλα αυτά; Ας δούμε μερικά παραδείγματα.\nΑΝΤΙ ΓΙΑ ΒΟΛΤΑ\nΗ Α. στο διάλειμμα της δουλειάς της μπαίνει, από τον μόνιμα ανοιχτό υπολογιστή, στο facebook. Πρόσφατα έχει χωρίσει και ο πρώην σύζυγος είναι πλέον με άλλη σύντροφο. Η Α. βλέπει στο facebook εικόνες από τη νέα του ζωή. Μετά την πιάνουν κρίσεις πανικού που μπορεί να κρατήσουν ώρες. Όταν ρωτάς γιατί δεν πάει μια βόλτα στο απέναντι πάρκο στο διάλειμμά της, να αλλάξει περιβάλλον, να πάρει αέρα, να καθαρίσει το μυαλό της, απαντά ότι απλώς δεν το σκέφτηκε. Δεν το σκέφτεται γενικώς.\nΚαι μπορεί το συγκεκριμένο παράδειγμα να αναπαράγει το παλιό «καλό» κουτσομπολιό των καλοθελητάδων: «ξέρεις, είδα τον πρώην σου με την καινούργια προχθές …» με όλες τις πληγωτικές λεπτομέρειες, υπάρχουν όμως ποιοτικές και σημαντικές διαφορές: καταρχάς, η εικόνα, σαν ταινία, που αναπαράγει το διαδίκτυο, μια ταινία που βλέπουμε τις ζωές των άλλων, συχνά ως κάτι που εμείς δεν μπορούμε να ζήσουμε έτσι. Κι ακόμη, η προσωπική πρωτοβουλία και εμπλοκή για την πληγή, η επιλογή να πατήσουμε εμείς τα πλήκτρα για να «δούμε» αυτό που μας τραυματίζει, ως κάτι μπανάλ και συνηθισμένο, όπως είναι η συνεχής σύνδεσή μας με το ηλεκτρονικό «κόψε φάτσες» κουτσομπολιό.\nΜια συνεχής υπενθύμιση: «εγώ γιατί δεν είμαι έτσι;», που δεν έχει απάντηση από την οθόνη της οποιαδήποτε έξυπνης συσκευής και δεν αφήνει μεγάλο περιθώριο διαχείρισης και βελτίωσης.\nΕΔΩ ΚΑΙ «ΕΚΕΙ»…\nΣε δείπνα, εξόδους για καφέ, στην παρέα με φίλους, με τους δικούς μας… πρέπει να δούμε αυτό το tweet ή να διαβάσουμε αυτό το μήνυμα μια στιγμή! Και μετά αυτομάτως να πληκτρολογήσουμε μια απάντηση, σαν αυτόματα, μεταφέροντας κάποτε και στην ενσώματη παρέα μας μια επικοινωνία που της είναι ανούσια, δεν μπορεί να συμμετάσχει, να γίνει και δική της.\nΜπορεί να μην είναι ευγενικό, να μην είναι η κατάλληλη στιγμή, αλλά δεν μπορούμε να αντισταθούμε… Σα να είμαστε περισσότερο συνδεδεμένοι με τους ηλεκτρονικούς γνώριμους μας παρά με τους ανθρώπους που έχουμε πλάι μας, με σάρκα και οστά και περιμένουμε ο ένας από τον άλλο να επικοινωνήσουμε ανθρώπινα, ουσιαστικά.\nΣύμφωνα με ευρωπαϊκή έρευνα, περισσότεροι από επτά στους δέκα ερωτηθέντες δήλωσαν ότι δεν μπορούν να αντισταθούν, κι ας είναι με μια παρέα που θεωρούν σημαντική για εκείνους, φαινόμενο που έγινε πολύ πιο έντονο μετά το λανσάρισμα στην αγορά των έξυπνων κινητών.\nΠού βρισκόμαστε ακριβώς; Και πόση ποσότητα άγχους μπορεί να εκλυθεί στον οργανισμό μας, προσπαθώντας να εξισορροπήσουμε το εδώ και το εκεί, γιατί τα θέλουμε όλα; Όταν μάλιστα η τεχνολογία διακηρύσσει – ψευδώς – ότι μπορεί να τα έχουμε κιόλας;\nΡΩΤΑ ΤΗ ΣΥΣΚΕΥΗ\nΈνα από τα πρόσφατα επιτεύγματα της τεχνολογικής διείσδυσης στην ζωή μας είναι μια συσκευή που αναγνωρίζει τις γόνιμες μέρες του κύκλου, μετρά διάφορα που παράγει ο οργανισμός μας και πρέπει να μετρηθούν και προβλέπει με ακρίβεια πότε πρέπει να κάνουμε σεξ για να κάνουμε παιδί.\nΕκ πρώτης όψεως δεν φαίνεται κακή ιδέα. Ένα μηχάνημα μπορεί να εκπληρώσει μια επιθυμία ζωής!\nΘα πούμε και πάλι τα γνωστά, ότι ανάλογα πως το χρησιμοποιεί κανείς, μπορεί να είναι χρήσιμο ή δυσλειτουργικό. Έχει όμως παρατηρηθεί ότι, συνήθως τα ζευγάρια που χρειάζεται να κάνουν κάτι παραπάνω είτε από την φύση, είτε από τις οδηγίες του γυναικολόγου τους για το πώς …γίνονται τα παιδιά, έχουν ήδη αυξημένα ζητήματα ψυχολογικής υπογονιμότητας. Στα οποία προστίθεται το άγχος και η αυτοτιμωρία, γιατί, ακόμα και με την έξυπνη μηχανή του παιδιού, δεν καταφέρνουν να κάνουν την επιθυμία τους πραγματικότητα.\nΥπάρχουν πολλά, συνεχώς ανακύπτουν νέα, γιατί και η ζωή και η τεχνολογία προχωράει. Η τελευταία όμως, επειδή έχει τμήμα μάρκετινγκ και προώθησης των προϊόντων της, μπορεί να πατάει πάνω στις πιο ασυνείδητες φαντασιωσικές επιθυμίες μας (αλλά και συνειδητές σε πολλούς) για παντοδυναμία και έλεγχο: «όλος ο κόσμος σε ένα κινητό», «είσαι παντού συνδεδεμένος», «μην μένεις εκτός», «απεριόριστη επικοινωνία, κλήσεις» και άλλα τέτοια. Μην χαλαρώνεις ποτέ, μην σε χάσουμε από πελάτη.\nΕπειδή όμως, το πιο μέσα υλικό μας γνωρίζει ότι όλα αυτά είναι μια φρεναπάτη, το άγχος εγκαθίσταται όσο πιο πολύ μπαίνουμε μέσα στην λογική υποσχέσεων που δεν είναι ρεαλιστικές. Δεν μπαίνει τίποτα σε ένα έξυπνο μηχάνημα, δεν έχουμε απεριόριστες δυνατότητες, δεν μπορούμε να έχουμε χιλιάδες φίλους, να είμαστε συνέχεια εκεί, είναι απάτη. Προσπαθώντας να νικήσουμε αυτή την υπέρ-ρεαλιστική πραγματικότητα και να την φέρουμε στα μέτρα μας, κάνουμε συνεταίρο το στρες στην ζωή μας. Χρειαζόμαστε κενούς χώρους, ανάσες, κλειστές συσκευές, ανθρώπινη επαφή και κάπου ξεχασμένο το κινητό: «Ήμουν με φίλους και δεν το άκουσα», «δεν έχω μπει μέσα σήμερα, έφτιαχνα τα φυτά μου / πήγα μια βόλτα.»\nΕΣΕΙΣ ΠΩΣ ΤΑ ΠΑΤΕ ΜΕ ΤΙΣ\nΕΞΥΠΝΕΣ ΣΥΣΚΕΥΕΣ ΣΑΣ;\n• Κοιμάστε με ανοιχτό το κινητό σας, έστω και στο αθόρυβο; Υπάρχουν κάποιες ώρες της ημέρας που το έχετε κλειστό ή το ξεχνάτε γιατί κάνετε κάτι σημαντικό (όπως, να παίζετε με τα παιδιά σας, να κολυμπάτε κλπ);\n• Ο υπολογιστής σας (ή η όποια από τις προωθημένες του εκδοχές που κυκλοφορούν) είναι συνεχώς αναμμένος και συνδεδεμένος στο facebook; Ακόμα κι όταν κοιμάστε;\n• Έχετε ορίσει μια ή δυο μέρες την εβδομάδα που θα απέχετε από facebook, e-mail, tweeter, για να ξεκουραστείτε, να περάσετε τις ώρες σας με τον σύντροφό σας, με τους δικούς σας ανθρώπους;\n• Όταν είστε σε μια παράσταση, μια συναυλία ή όποια εκδήλωση σας αρέσει και συμμετέχετε, κλείνετε το κινητό σας ή το ipad σας; Ή το βάζετε στο αθόρυβο και το κοιτάζετε κάθε τρεις και λίγο, έτσι από συνήθεια;\nΟι έξυπνες συσκευές, που μπορούν να μας πουν από πότε θα φάμε μέχρι πότε θα κάνουμε σεξ για να έχει «αποτέλεσμα», σας φαίνονται σωτήριες ή σας υποψιάζουν για … ψυχαναγκασμούς;\nΦυσικά δεν πρόκειται για τεστ. Τις απαντήσεις θα τις δώσει ο καθένας στον εαυτό του, ως μια ευκαιρία να αναρωτηθεί αν έχει δομηθεί η ζωή του με «μηχανικές υποστηρίξεις», αν χρειάζεται μια αποσύνδεση από την οθόνη και περισσότερη σύνδεση με την πραγματική ζωή, με τον άλλο, που πρέπει να πάμε προς το μέρος του, να τον αγγίξουμε, να τον καταλάβουμε. Για να ζούμε στην εποχή μας, χωρίς να παγιδευόμαστε από αυτήν!


Συνεδρίαση Δημοτικού Συμβουλίου 27ης Μαΐου 2013 – ΑΝΩ-ΚΑΤΩ στο Καλαμάκι\nΔημοτικό Συμβούλιο, Χωρίς κατηγορία\nΣυνεδρίαση Δημοτικού Συμβουλίου 27ης Μαΐου 2013\nDate: Τρ 04/06/13Author: nanagn 0 Σχόλια\nΘέμα που κυριάρχησε στο Δ.Σ. για περισσότερο από δύο ώρες ήταν η παραχώρηση της αίθουσας πολλαπλών χρήσεων του 3ου Δημοτικού σε υπό σύσταση σωματείο με την επωνυμία «Ελλήνων Πάλη». Το σχετικό αίτημα είχε απορριφθεί ομόφωνα από την Σχολική Επιτροπή Πρωτοβάθμιας Εκπαίδευσης, αλλά το θέμα επανήλθε στη Δημοτική Επιτροπή Παιδείας (ΔΕΠ).\nΗ αίθουσα του δημοτικού συμβουλίου κατακλύστηκε από γονείς, οι οποίοι διαμαρτυρήθηκαν έντονα για την προώθηση του θέματος στη ΔΕΠ, δεδομένου ότι είχαν αναπτύξει τους λόγους (βλέπε ιστοσελίδα 3ου Δημοτικού) για τους οποίους διαφωνούσαν με την παραχώρηση της αίθουσας. Υπήρξαν πολλές καταγγελίες για τον τρόπο που επιχειρείται η παραχώρηση των σχολικών χώρων από τη ΔΕΠ, δεδομένης της αντίθετης άποψης τόσο του Συλλόγου και της Ένωσης Γονέων όσο και της αρμόδιας Σχολικής Επιτροπής.\nΓια το θέμα τοποθετήθηκε με έντονο και οξύ τρόπο, ο πρόεδρος της Ένωσης Γονέων, Ι. Μαριόλης, ο οποίος κατήγγειλε την στάση του πρόεδρου της ΔΕΠ, επίσης και η πρόεδρος του Συλλόγου Γονέων του 3ου Δημοτικού, η οποία ανέπτυξε και όλη την επιχειρηματολογία.\nΟ Δ. Δόγκας και η Κ. Μανωλαράκη, πρόεδρος και αντιπρόεδρος της ΔΕΠ αντίστοιχα, αρνήθηκαν τις κατηγορίες για υπέρβαση αρμοδιοτήτων και επικαλέστηκαν τις αρμοδιότητες που παραχωρεί ο «Καλλικράτης». Η αλήθεια είναι όμως, είναι ότι ο Δήμος μπορεί να διαθέσει σχολικούς χώρους για χρήσεις κοινής ωφέλειας ή για εκδηλώσεις κοινού ενδιαφέροντος σε συνεργασία με τη Σχολική Επιτροπή.\nΤο όλο κλίμα της συζήτησης θύμισε προεκλογική περίοδο με όσους να παίρνουν το λόγο να προσπαθούν να πλειοδοτήσουν στους παρευρισκόμενους γονείς.\nΑπό τη μεριά του ο δήμαρχος, σε προφανή αμήχανη θέση, απέδωσε το όλο ζήτημα σε παρεξήγηση και έλλειψη συνεννόησης και δήλωσε ότι προσυπογράφει την απόφαση της Σχολικής Επιτροπής.\nΟ δημοτικός σύμβουλος του «ΑΝΩ ΚΑΤΩ στο Καλαμάκι«, Γιάννης Παραλάς, στην τοποθέτησή του ανέφερε ότι η Κίνηση στηρίζει ανεπιφύλακτα το αίτημα των φορέων και της Σχολικής Επιτροπής, όπως αυτό τεκμηριώθηκε. «Διαφορετικό να δοθεί ο χώρος για εκδηλώσεις πολιτιστικού ή κοινωνικού περιεχομένου από τοπικές συλλογικότητες και διαφορετικό να παραχωρείται ο χώρος για ιδιωτικού ενδιαφέροντος πρωτοβουλίες» τόνισε. Επίσης, πέρα από τη δέσμευση του δημάρχου, ο Γιάννης Παραλάς ζήτησε και τη βεβαίωση του δημοτικού συμβουλίου ότι το θέμα έκλεισε. Το «ΑΝΩ – ΚΑΤΩ» δεν ψηφίζει μία τέτοια παραχώρηση.\n1. ΚΤΗΜΑ ΓΕΡΟΥΛΑΝΟΥ: Είναι γνωστό το πλούσιο ιστορικό και περιβαλλοντικό ενδιαφέρον που έχει το κτήμα Γερουλάνου (τώρα ΜΑΚΡΟ) και τα συγκριτικά πλεονεκτήματά του για το Δήμο μας.\nΣύμφωνα με πρόσφατες πληροφορίες μας , ενώ αποκαταστάθηκαν (ύστερα από παρέμβαση της πολεοδομίας το 2010 που το έκρινε επικίνδυνο και με την επίβλεψη της Εφορίας Βυζαντινών Αρχαιοτήτων) οι ζημιές που υπήρχαν στον ιστορικό Ναό των Εισοδίων της Θεοτόκου ( βυζαντινό μνημείο του 13ου αιώνα), η επιχείρηση αρνείται να επαναφέρει τη χρήση που επί χρόνια γινόταν στο Ναό από τους πιστούς.\nΣυγκεκριμένα η ΜΑΚΡΟ δεν επιτρέπει τη πρόσβαση, ούτε στον εφημέριο της Ζωοδόχου Πηγής, που ανήκει ενοριακά ο Ναός, για να ιερουργήσει, ούτε στα σχολεία που ζητούν να επισκεφτούν το χώρο( 2ο Γυμνάσιο Αλίμου), αλλά ούτε πολύ περισσότερο στους πολίτες που ενδιαφέρονται να εισέλθουν σε αυτόν.\nΕπί πλέον, η όλη εγκατάλειψη του κτήματος έχει δημιουργήσει βλάστηση που απαιτεί άμεση αντιμετώπιση μέτρων πυροπροστασίας.\nΖητούμε από την Δημοτική Αρχή να αναλάβει πρωτοβουλία για να αποκατασταθεί η απρόσκοπτη πρόσβαση των πολιτών στο κτήμα και η λατρευτική χρήση του Ναού από τον εφημέριο και τους πιστούς.\n2. ΜΟΝΟΔΡΟΜΗΣΗ ΟΔΟΥ ΜΑΝΔΗΛΑΡΑ: Παρά το επανειλημμένο αίτημα των κατοίκων της οδού αυτής και τις αντίστοιχες διαβεβαιώσεις της Δημοτικής Αρχής ,ότι αυτό θα γίνει σύντομα ,τίποτα δεν έχει γίνει ακόμα.\nΣύμφωνα με τους κατοίκους η οδός, παρουσιάζει έντονη κυκλοφορία λόγω των πολλών επιχειρηματικών δραστηριοτήτων -και όχι μόνο – που συγκεντρώνονται στη γύρω περιοχή. Είναι δύσκολο, φαίνεται, να τοποθετηθούν μερικές πινακίδες και να λυθεί το πρόβλημα. Εκτός αν έχουν βάση οι φήμες που επικαλούνται οι κάτοικοι της περιοχής, για σκοπιμότητες που αναβάλλουν την μονοδρόμησή της.\n3. ΔΗΜΟΤΙΚΟΣ ΥΠΟΦΩΤΙΣΜΟΣ: Έχουμε θέσει και άλλη φορά το ζήτημα αυτό, που υπάρχει σε πολλές περιοχές του δήμου, ιδιαίτερα μάλιστα σε γειτονιές με έντονη κοινωνική ζωή, όπως για παράδειγμα ο διαμορφωμένος πεζόδρομος της οδού Αγίου Δημητρίου (παιδική χαρά, πέτρινα καθιστικά, κλπ.). Εδώ, υπάρχει εικόνα εγκατάλειψης με σχεδόν ανύπαρκτο φωτισμό. Πρέπει να γίνει το συντομότερο μια καταγραφή αυτών των περιοχών, έτσι ώστε να ελεγχθεί η επάρκεια του φωτισμού και να γίνουν οι αναγκαίες παρεμβάσεις.\n4. ΑΠΟΖΗΜΕΙΩΣΗ ΣΥΝΔΗΜΟΤΗ ΜΑΣ: Πριν από δύο μήνες, κατά τη διάρκεια εργασιών κλαδέματος από την υπηρεσία περιβάλλοντος του δήμου μας στην οδό Πανός στο Άνω Καλαμάκι, καταστράφηκε το παμπρίζ ενός συνδημότη μας. Παρ’ ότι ο αρμόδιος Αντιδήμαρχος δεσμεύτηκε ότι θα αποζημειωθεί από τον Δήμο, ο άνθρωπος πληροφορήθηκε ότι αυτό δεν θα γίνει, γιατί η Πάρεδρος δεν εγκρίνει «δαπάνη χωρίς δικαστική απόφαση» ! Δηλαδή, ζητάμε από τον πολίτη, για οφειλή 400 ΕΥΡΩ , να δαπανήσει 1000 και πλέον σε δικαστήρια για μια ζημιά που του προκαλέσαμε. Είναι απαραίτητο να λυθεί το ζήτημα αυτό το συντομότερο.\n5. ΔΗΜΟΤΙΚΟ ΑΝΑΨΥΚΤΗΡΙΟ ΠΛΑΤΕΙΑΣ ΚΑΡΑΙΣΚΑΚΗ: Από αναβολή σε αναβολή πάει η δημοπρασία του Δημοτικού Αναψυκτηρίου στο Άνω Καλαμάκι. Παράλληλα, από παράταση σε παράταση πάει και η παραμονή του σημερινού ενοικιαστή με τη μέθοδο, όπως λέγεται, «του συμψηφισμού οφειλών», από την μια μεριά δηλαδή του δήμου μας για παλιές εκδηλώσεις και από την άλλη του επιχειρηματία για ενοίκια.\nΠροηγούμενο Previous post: Απάντηση της Ελένης Μπελιά στον κ. Κονταρίνη για δημοσίευμα στο VIMAONLINE.\nΕπόμενη Next post: «Πόρτα» από τη ΜΑΚΡΟ σε επιστημονική ομάδα


Το σχόλιο του ΚΚΕ για την επίσκεψη Τσίπρα στο Αρκαλοχώρι - Flashnews.gr\nΤο σχόλιο του ΚΚΕ για την επίσκεψη Τσίπρα στο Αρκαλοχώρι\nΣχόλιο της Τομεακής Επιτροπής για τις ανακοινώσεις του Τσίπρα.\nΠασχίζει να ξεχάσει ο λαός τα πεπραγμένα της κυβέρνησης του ΣΥΡΙΖΑ και στον τομέα της Πολιτικής Προστασίας.\nΣτην περιοδεία του στις σεισμόπληκτες περιοχές στον Νομό μας, ο πρόεδρος του ΣΥΡΙΖΑ, Αλέξης Τσίπρας, απευθύνθηκε στους κατοίκους, θεωρώντας ότι δεν έχουν μνήμη και πείρα από τη δική του θητεία σαν πρωθυπουργού.\nΗ κυβέρνηση ΣΥΡΙΖΑ έχει και στα θέματα αντισεισμικής θωράκισης, ασφαλούς σχολικής στέγης λερωμένη τη φωλιά της, όπως επιβεβαιώθηκε και το διάστημα που ο ΣΥΡΙΖΑ ήταν Κυβέρνηση. Οι δηλώσεις του πρόεδρου του ΣΥΡΙΖΑ για την «γραφειοκρατία που ακόμη και στην ψηφιοποιημένη μορφή, είναι ανίκητη» σιγοντάρουν την κυβέρνηση για να κρύψουν ότι το νομοθετικό πλαίσιο ΝΔ και ΣΥΡΙΖΑ προβλέπει ψίχουλα για τον λαό κι αυτά με καθυστέρηση και φάστ τρακ διαδικασίες για τους μεγαλοεπενδυτές. Στοχεύουν να κρύψουν την αιτία της μεγάλης καταστροφής που δεν είναι άλλη από την έλλειψη σχεδιασμού και υλοποίησης έργων αντισεισμικής προστασίας. Να ξεπλύνουν τις ευθύνες που έχει ο ίδιος, μαζί με τις κυβερνήσεις της ΝΔ και του ΠΑΣΟΚ για το έγκλημα διαρκείας όλη η Κρήτη να έχει μείνει χωρίς αντισεισμική θωράκιση.\nΟ λαός στο Αρκαλοχώρι και στις άλλες σεισμόπληκτες περιοχές χρειάζεται να οργανώσει τον αγώνα του για άμεσα μέτρα ανακούφισης, πλήρη στο 100% αποζημίωση των καταστροφών, χωρίς αποκλεισμούς και δάνεια. Για ολοκληρωμένο αντισεισμικό σχεδιασμό και για λαϊκή στέγη που να καλύπτει τις πραγματικές λαϊκές ανάγκες. Να βγάλει συμπεράσματα, να δυναμώσει τον αγώνα και την οργάνωση του για να διεκδικήσει ζωή και δουλειά με δικαιώματα.\nΤετάρτη, 13 Οκτωβρίου 2021, 19:32